U Zemlji igračaka pomešali bajku\nObjavljeno 01.08.2012. u 08h\nĆiri bu,ćiri ba sad zlu magiju okrećem ja jer im ćerke sada žive srećno, pa moja magija ne traje večno. Hokus pokus malih mi pilića, nek ovo dvoje ponovo postanu ljudska bića. Lice zveri neka skinu i sve muke neka im minu…\nMaestralno je završila Grdana fantastičnu predstavu Pomešana bajka koju su izvela deca dramske radionice kreativnog centra „Zemlja igračaka“. Obučeni u kostime koji su pravljeni za potrebe ove predstave, mali glumci su odgovorno prihvatili uloge koje su sami birali i pripremali se za premijeru predstave zakazanu za kraj avgusta. Ono što je za naročitu pohvalu i što Zemlju igračaka izdvaja u odnosu na slične centre i igraonice, jeste činjenica da se za potrebe dramske radionice pišu jedinstveni tekstovi, kakva je i Pomešana bajka čijoj smo probi prisustvovali. U ovom sjajnom tekstu susreli su se svi likovi poznati deci – od Crvenkape, male sirene Ariel, Snežane, Petra Pana, Zlatokose do zle Grdane koja ima dominantnu ulogu u predstavi.\nProbe su više nego zanimljive – pune smeha, druženja, ponekad i treme pred nastup a pokazalo se da je efekat na decu uočljiv i van kreativnog centra jer se gluma odražava na njihovu sposobnost pamćenja, jačanje karaktera i samopouzdanja. Sama činjenica da imaju zadatak da odglume scenu pred svojim drugarima a kasnije i pred roditeljima, uliva im određenu dozu odgovornosti. Kako kažu u ovom kreativnom centru, na premijeru se pozivaju roditelji, drugari koji nisu deo Zemlje igračaka i svi koji su zainteresoavni da pogledaju umeće malih glumaca.\nOsim činjenice da deca kvalitetno i kreativno provode vreme sa mališanima iz svih krajeva grada, roditeljima je važna i informacija o izuzetno povoljnoj ceni pohađanja dramske radionice koja iznosi 800 dinara na mesečnom nivou. Časovi se održavaju svake subote od 10 do 12 sati i za to vreme roditelji imaju punu slobodu da obave svoje obaveze dok deca sa vaspitačima pripremaju neke nove bajke…


Kremlj objavio zašto Putin nije čestitao Zelenskom - Sputnjik Srbija\n17:29 20 Avgust 2019\nKremlj objavio zašto Putin nije čestitao Zelenskom\n14:20 22.04.2019 (osveženo 14:53 22.04.2019) Preuzmite kraći link\nU Kremlju smatraju da je još uvek rano govoriti o čestitki ruskog lidera Vladimira Putina Vladimiru Zelenskom na pobedi na izborima za predsednika Ukrajine, rekao je novinarima portparol Kremlja Dmitrij Peskov.\n„Zasad je rano govoriti o čestitki predsednika Putina gospodinu Zelenskom, kao i o mogućem zajedničkom radu. Sudićemo po konkretnim delima“, komentarisao je Peskov rezultate izbora u Ukrajini.\nKorak do predsedničke fotelje: Nakon 99 odsto prebrojanih listića Zelenski vodi sa 73 odsto\nOn je dodao da se Moskva sa poštovanjem odnosi prema izboru ukrajinskog naroda, iako je legitimitet sadašnjih predsedničkih izbora u toj zemlji bio pod znakom pitanja zbog nemogućnosti glasanja tri miliona Ukrajinaca koji žive u Rusiji.\nPeskova su novinari pitali o perspektivama oslobađanja ukrajinskih mornara koji su uhapšeni u Rusiji i da li to može biti gest dobre volje prema novom predsedniku.\n„Mnogo puta smo govorili da postoje određene pravne procedure koje su potrebne za to. Sada se oni, kršioci državnih granica, nalaze pod istragom, svaka istraga se završava sudom koji treba da donese neku odluku. Postoji procedura koja je propisana zakonom“, rekao je Peskov novinarima.\nPredsednica Saveta federacije Rusije Valentina Matvijenko je saopštila ranije da je Rusija spremna na konstruktivni dijalog sa predsednikom Ukrajine.\nCentralna izbora komisija Ukrajine je saopštila ranije da posle obrade 99,03 odsto biračkih listića kandidat za predsednika Ukrajine Vladimir Zelenski vodi u drugom krugu izbora sa 73,22 odsto glasova, dok je za aktuelnog šefa države Petra Porošenka glasalo 24,46 odsto birača.Peskova su novinari pitali o perspektivama oslobađanja ukrajinskih mornara koji su uhapšeni u Rusiji i da li to može biti gest dobre volje prema novom predsedniku.„Mnogo puta smo o mornarima govorili da postoje određene pravne procedure koje su potrebne za to. Sada se oni, kršioci državnih granica, nalaze pod istragom, svaka istraga se završava sudom koji treba da donese neku odluku. Postoji procedura koja je propisana zakonom", rekao je Peskov novinarima.\n17:18Objavljen video talačke krize u Brazilu (uznemirujući video)\n16:59Pentagon: Razvoj nove rakete počeo u februaru\n16:55Pandorina kutija sa raketama\n16:35Kamen — sačuvano sećanje na početak vremena (video)\n16:13Pala vlada u Italiji\nGibraltar odbio zahtev SAD da zadrži iranski tanker


HBO Max i Disney+ uskoro u Srbiji, korisnicima na raspolaganju bogat filmski sadržaj\nMarko Crnjanski 1. 2. 2022.\nKorisnici u Srbiji će uskoro moći da uživaju u filmskim i serijskim sadržajima koje nude servisi HBO Max i Disney+, a koji će od ove godine biti dostupni na teritoriji naše zemlje.\nNovi striming servis HBO Max od ove godine će konačno biti dostupan u Srbiji (počev od 8. marta), ali i čitavom regionu. Podsetimo, ovaj servis pokrenut je 2020. godine u Sjedinjenim Američkim Državama kao striming servis kompanije WarnerMedia, a pod jednim imenom objedinjuje najbolje svetske sadržaje iz različitih produkcija kao što su HBO, Warner Bros, DC, Cartoon Network i Max Original.\nIpak, za sada nema zvaničnih informacija o tome šta korisnike u Srbiji sve od sadržaja može očekivati na pomenutom servisu, ali najavljeni video obećava da se mogu očekivati blokbasteri i originalna produkcija filmova i serija. Samo neki od tog sadržaja biće serije Igra prestola, Prijatelji, Sluškinjina priča, Štreberi i drugo.\nI Disney+ od leta dostupan korisnicima u Srbiji\nTu su i MAX Originali, tačnije nove epizode i sezone serija Tračara, Stjuardesa, Rođeni s vukovima, dok korisnici mogu očekivati i dokumentarne filmove. Štaviše, sada su poznate i cene pretplate za ovaj servis, pa bi ljubitelji pomenutog sadržaja za HBO Max trebalo da izdvoje 4,66 evra mesečno ako već imaju kreiran nalog na HBO Go servisu (to je samo deo promocije).\nNovi korisnici koji se pretplate pre 31. marta takođe će moći da računaju na sniženu mesečnu pretplatu. Inače, puna cena za uživanje u HBO Max sadržaju je 6,99 evra na mesečnom nivou.\nSa druge strane, Disney+ striming platforma za filmove i serije studija Dizni, Piksar, Marvel, kao i produkcije Ratova zvezda i Nacionalne geografije, prema informacijama koje je preneo The Verge, od ovoga leta dolaze i u Srbiju. Uz našu državu, potvrđeno je lansiranje u ukupno 42 zemlje, na 11 novih teritorija u Evropi i Africi i na Bliskom Istoku.\nDisney+ nudi striming sadržaj bez reklama uz stalno rastuću kolekciju ekskluzivnih originalnih sadržaja, uključujući dugometražne filmove, dokumentarne filmove, akcione i animirane serije, kao i sadržaje kraćih formata. Uz pristup dugoj Diznijevoj istoriji spektakularnih filmskih i televizijskih naslova, Disney+ je i ekskluzivna platforma za striming najnovijih izdanja studija Walt Disney.


Sastanak stalnih članica Saveta bezbednosti UN u maju ili septembru\nLideri pet stalnih članica Saveta bezbednosti UN mogli bi se sastati u maju ili septembru, rekao je danas ruski ambasador u SAD Anatolij Antonov.\n"Naravno da će biti razgovora kada sličan susret bude organizovan, da li pred konferenciju o reviziji Sporazuma o zabrani nuklearnog naoružanja ili tokom proslave 75 godina od osnivanja UN", izjavio je Antonov.\nOn je naglasio da bi sprovođenje te inicijative bilo veoma korisno za međunarodni mir i bezbednost.\nProslava 75 godina od osnivanja UN održaće se tokom sednice Generalne skupštine u sepembru.\nRuski predsednik Vladimir Putin juče je na Svetskom forumu o Holokaustu u Jerusalimu predložio da se ove godine održi samit lidera Rusije, Kine, SAD, Francuske i Velike Britanije.


10 MILIONA za drugu fazu rekonstrukcije parka\nIzvor: OkRadio.rs, 07.Avg.2020, 10:13\nGradonačelnik Vranja dr Slobodan Milenković potpisao je danas u Ministarstvu trgovine, turizma i telekomunikacija u Beogradu Ugovor o finansiranju dela Projekta rekonstrukcije gradskog parka u Vranju. Radi se o dodeli sredstava u visini od 10 miliona dinara za realizaciju Druge faze ovog Projekta. Potpisivanju Ugovora prisustvovao je i član Gradskog veća Mića Mladenović.\nZa drugu fazu rekonstrukcije Gradskog parka resorno ministarstvo obezbedilo 10 miliona dinara\nIzvor: JUGpress.com, 07.Avg.2020\nVRANJE..Do kraja građevinske sezone, biće završeni radovi prve faze rekonstrukcije Gradskog parka u Vranju. Za ovu fazu koja će koštati 51 milion dinara Ministarstvo trgovine, turizma i telekomunikacije obezbeđuje 30 miliona...Ovih dana obezbeđen je novac za deo druge faze izgradnje Gradskog...


Kulturni centar Zrenjanina prekida sa organizacijom i suorganizacijom programa -\nSaopštenje Kulturnog centra Zrenjanina.\nNa osnovu odluke Gradskog štaba za vanredne situacije Kulturni centar Zrenjanina prekida sa organizacijom i suorganizacijom programa i gradskih manifestacija u cilju sprečavanja epidemije izazvane širenjem koronavirusa. Program Banatske bajke i Kulturnog leta sačekaće neke druge dane kada se stvore uslovi za njihovu relizaciju a od predviđenih direktnih programskih aktivnosti Kulturnog centra, koje obuhvataju: filmski, dečji, muzički i pozorišni program, takođe se prekida sa održavanjem.\nPubliku u Kulturnom centru očekuju izložbe koje će se organizovati bez otvaranja uz mogućnost posete uz pridržavanje propisanih mera i broja prisutnih ljudi u zatvorenom prostoru. Preko naše FB stranice publika će imati priliku da od autora-umetnika i organizatora postavki sazna sve potrebne detalje o izložbi. Podsećamo Vas da je obavezno nošenje zaštitinih maski u svim zatvorenim prostorima. Unapred vam se zahvaljujemo na poštovanju navedene mere prilikom posete Kulturnom centru.\nKraći pregled programskih aktivnosti u narednom periodu:\n– Do 22. jula u izložbenom salonu KCZR otvorena je izložba Marjana Marića „Neistomišljenici”.\n– Od 20. jula do 12. avgusta u Malom salonu Narodnog muzeja biće otvorena izložba skulptorskih radova Marka Vukše, dobitnika prve nagrade prošlogodišnjeg Međunarodnog likovnog konkursa „30X30″. Izložbu organizuje Kulturni centar u saradnji sa zrenjaninskim Muzejom.\n– Od 23. jula do 5. avgusta u izložbenom salonu KCZR nalaziće se izložba radova sa likovne kolonije Zavoda za kulturu vojvođanskih Rumuna na kojoj će biti izloženo 20 radova.


UZ PODRŠKU EVROPSKE UNIJE: Uspostavljena Lokalna mreža podrške mladima iz hraniteljskih porodica – Kruševac PRESS\nAutor M.P.\t Poslednje ažuriranje 30.11.2020.\nZahvaljujući Lokalnoj mreži podrške, mladi iz hraniteljskih porodica u Kruševcu sada imaju\nna raspolaganju intersektorsku podršku u procesu osamostaljivanja.\nOsnivanje Lokalne mreže pokrenuo je Centar za porodični smeštaj i usvojenje Kragujevac, a njoj se do sada priključilo 17 članica iz sektora socijalne zaštite, obrazovanja, privrede i zapošljavanja.\nOva akcija je deo globalnog projekta „Podrška Evropske unije aktivnom uključivanju mladih”,\nukupne vrednosti 4,7 miliona evra, koji finansira Evropska unija i sufinansira Vlada\nInicijativu je podržao i grad Kruševac, potpisivanjem Memoranduma o razumevanju sa\nCentrom, na realizaciji projekta „Međusektorska sigurnosna mreža za aktivno uključivanje\nmladih u hraniteljskim porodicama“.\nŠef Službe za socijalnu i zdravstvenu zaštitu u Odeljenju za društvene delatnosti Gradske uprave grada Kruševca, Zorana Pavlović, istakla je da je projekat doprineo većoj vidljivosti mladih iz hraniteljskih porodica, kao i senzibilisanju svih lokalnih aktera koji su izrazili spremnost i volju da daju svoj doprinos u pružanju podrške ovoj ciljnoj grupi, uključivanjem u Lokalnu mrežu i stavljanjem na\nraspolaganje svojih resursa podrške.\n“Uspostavljanje Lokalne mreže predstavlja značajan institucionalni mehanizam i instrument za pružanje podrške u procesu integracije mladih koji izlaze iz sistema socijalne zaštite, koji se bazira na multidisciplinarnom i intersektorskom pristupu i to kroz prizmu i koncept privatno – javnog partnerstva”, rekla je Pavlović.\n“Kako bismo mlade podržali na odgovarajući način, moramo da izađemo iz uskih okvira sistema\nsocijalne zaštite, zbog čega smo se i odlučili da osnujemo lokalne mreže podrške mladima iz\nhraniteljskih porodica, u Kruševcu, Kragujevcu, Kraljevu i Čačku. One okupljaju organizacije,\ninstitucije i kompanije koje same predlažu načine kako mogu da podrže mlade, istakao je\ndirektor Centra za porodični smeštaj i usvojenje Slaviša Sorak.\nKada je reč o konkretnoj mladoj osobi, podrška se dogovora na sastanku aktera iz različitih\nsektora, odnosno članica mreže, koji zajedno sa mladom osobom planiraju individualno\norijentisanu podršku u cilju njenog uspešnog osamostaljivanja.\nIz kompanije Adecco poručili su da im je veoma drago što su se priključili Lokalnoj mreži\npodrške, znajući sa kakvim izazovima se mladi susreću kada je u pitanju zapošljavanje. U okviru\nLokalne mreže podrške u Kruševcu, Adecco nastoji da mlade uputi na poslodavce koje mogu da\nim ponude praksu ili zaposlenje u skladu sa njihovim obrazovnim profilom, odnosno\nkompetencijama koje poseduju.\nIz Lokalne mreže podrške u Kruševcu upućen je poziv svim relevantnim akterima da se\npriključe podršci mladima iz hraniteljskih porodica.\nLokalna mreža podrške mladima iz hraniteljskih porodicaPodrška Evropske unije aktivnom uključivanju mladihZorana Pavlović


Avgust - Blic Online\nJuli je zavio u crno Republiku Srpsku. Samo u prvih 10 dana ovog meseca u saobraćajnim nesrećama u RS poginulo je 8 mladih ljudi.\nNakon varljivog, kišovitog i nešto hladnijeg jula, došao je pakleni avgust sa tropskim vrućinama koje će, prema prognozama meteorologa, biti nastavljene i cele naredne nedelje.\nPrognoze meteorologa koji su uoči početka leta najavljivale paklene vrćine sa i do 55 tropskih dana sasvim izvesno pale su u vodu, a najnovija očekivanja govore da će nestabilno vreme obeležiti i mesec pred nama.\nAPRIL U BOJAMA AVGUSTA U Trebinju jutros osvanulo NAJTOPLIJE PROLEĆNO JUTRO poslednjih decenija\nU Trebinju je jutros osvanulo najtoplije prolećno jutro poslednjih decenija.\nPodaci iz avgusta vraćaju veru u BOLJE SUTRA: Smanjen broj nezaposlenih u BiH\nBroj nezaposlenih u Republici Srpskoj u avgustu je smanjen za 1.076 osoba u odnosu na prethodni mesec, u Federaciji BiH za 78, a u Brčko distriktu za 67 osoba, pokazuju najnoviji podacije Agencije za rad i zapošljavanje BiH.\nU BiH u avgustu evidentirano 485.088 nezaposlenih\nNa evidencijama zavoda i službi zapošljavanja u BiH u avgustu je bilo 485.088 osoba, što je za 1.221 lice ili 0,25 odsto manje u odnosu na prethodni mesec, podaci su Agencije za rad i zapošljavanje.\nProsečna plata u Srpskoj u avgustu iznosila 832 KM\nProsečna neto plata u RS isplaćena u avgustu iznosila je 832 KM, a bruto 1.333 KM, saopšteno je iz Zavoda za statistiku.\nRekordni prihodi: U avgustu od indirektnih poreza u BiH prikupljeno 680 miliona KM\nUprava za indirektno oporezivanje (UIO) u avgustu je prikupila 680 miliona KM, što je za 66 miliona KM više u odnosu na isti mesec prošle godine.\nPAKLENI AVGUST Prosečna temperatura ovog meseca u Beogradu je ČAK 33,4 STEPENA\nPrvih 18 dana avgusta doneli su nam pakleno vreme i prave tropske temperature, a da nije bilo nekoliko dana zahlađenja, sve bi bilo još gore.\nPakleno leto je definitivno iza nas, uživajte tokom nedelje, jer nas za vikend čeka NOVO OSVEŽENJE


Porfirije čestitao svima koji danas slave Uskrs\nNjagova Svetost Patrijarh srpski g. Porfirije čestitao je praznik Vaskrsenja Hristovog Papi rimskom Franji, arhiepiskopu kenterberijskom Justinu Velbiju, apostolskom nunciju nadbiskupu Lučanu Surijaniju, nadbiskupu beogradskom Stanislavu Hočevaru, predsedniku Međunarodne biskupske konferencije Svetog Ćirila i Metodija biskupu zrenjaninskom Laslu Nemetu, nadbiskupu zagrebačkom Josipu Bozaniću, nadbiskupu ljubljanskom Stanislavu Zoreu, biskupima i velikodostojnicima crkava reformacije i svoj braći i sestrama koji slave Vaskrs.\nPetković uputio uskršnju čestitku vernicima rimokatoličke veroispovesti\nKatolici, protestanti, anglikanci, neke pravoslavne crkve i brojne manje crkve, sutra proslavljaju Vaskrsenje Isusa Hrista, praznik koji simbolizuje pobedu života nad smrću.\nPetković: Ugrožena osnovna politička prava Srba\nDirektor Кancelarije za Кosovo i Metohiju Petar Petković sastao se sa ambasadorom Ruske Federacije u Srbiji Aleksandrom Bocan–Harčenkom, sa kojim je razgovarao o političko-bezbednosnoj situaciji na Кosovu i toku dijaloga Beograda i Prištine.\nLaplje Selo: Izgrađeni novi sportski tereni\nRadovi na sportskom poligonu u koji je Kancelarija za Kosovo i Metohiju uložila tri miliona dinara su završeni, tereni su opremljeni neophodnim sportskim rekvizitima i juče zvanično predati na korišćenje meštanima Lapljeg Sela.\nPetković se sastao sa Tomasom Šibom\nDirektor Кancelarije za Кosovo i Metohiju Petar Petković sastao se danas sa ambasadorom Savezne Republike Nemačke u Republici Srbiji, Tomasom Šibom, sa kojim je razgovarao o toku dijaloga Beograda i Prištine.\nCivilno društvo: KP i Euleks da razjasne ubistvo Selvera Haradinaja\nOrganizacije civilnog društva okupljene u inicijativi Open izrazile su zabrinutost zbog jučerašnje objave kosovskog premijera Aljbina Kurtija u vezi sa eksplozijom u Severnoj Mitrovici 8. aprila 2012. godine u kojoj je život izgubio Selver Haradinaj i pozvale Kosovsku policiju i Euleks da hitno razjasne ovaj slučaj.\nSunjog ukazao na probleme sa kojima se Romi suočavaju\nŠef Kancelarije EU u Prištini Tomaš Sunjog saopštio je povodom Međunarodnog dana Roma, da su isključenost, predrasude i diskriminacija glavni izazovi sa kojima se danas suočavaju Romi na Kosovu.\nPetković: Kurti ponovo pokušava da zastraši srpski narod u Štrpcu\nViše pripadnika Specijalne jedinice kosovske policije upalo je danas u podne, u pratnji predstavnika Carine u više srpskih prodavnica u opštini Štrpce, u potrazi za srpskom robom, navodi se u saopštenju direktora Kancelarija za Kosovo i Metohiju Petra Petkovića.\nLjiljana Šubarić uputila čestitku Romima\nPredsednica opštine Gračanica prof. dr Ljiljana Šubarić uputila je čestitku pripadnicima romske zajednice povodom 8. aprila Međunarodnog Dana Roma.\n“Srbija iskreno zainteresovana za stabilizaciju prilika"\nDirektor Кancelarije za Кosovo i Metohiju, Petar Petković, sastao se danas sa specijalnom predstavnicom generalnog sekretara Ujedinjenih nacija i šeficom Misije UN na Кosovu i Metohiji (UNMIК), Кarolinom Zijade saopšteno je iz Kancelarije za Kosovo i Metohiju.\nBljerim Isufaj predložen za glavnog državnog tužioca\nTužilački savet Kosova (TSK), kojim predsedava Jetiš Maloku, posle tajnog glasanja jednoglasno odlučio da za mesto glavnog državnog tužioca predloži glavnog tužioca Specijalnog tužilaštva Bljerim Isufaja.\nPredstavnici Fondacije "Dajana Paunović" i predsednik opštine Štrpce Dalibor Jevtić uručili su ključeve novog sanitetskog vozila direktoru Doma zdravlja u ovoj opštini Saši Krstičiću.\nAmbasadorka Izraela o saradnji u oblasti zdravstva sa kosovskim ministrom\nAmbasadorka Izraela na Kosovu Tami Ziv razgovarala je o saradnji u sektoru zdravstva na sastanku sa ministrom zdravlja Kosova dr Rifatom Ljatifijem.\nEuleks: Zajedničke tačke prelaza Merdare i Mutivode u potpunosti funkcionalne\nNakon što je srpska strana 21. marta preuzela nove prostorije na zajedničkoj tački prelaza (ZTP) Mutivode, ovaj prelaz je sada u potpunosti funkcionalan, saopštio je Euleks. Nedelju dana ranije predstavnici srpske policije su otvorile obe strane zajedničke tačke prelaza Merdare, 17 meseci nakon prelaska u ZTP.\nJoš 31,9 miliona američkih dolara Kosovu\nSjedinjene Američke Države danas su najavile novu finansijsku pomoć za Kosovo. Kako je saopšteno, Kosovo će dobiti još 31,9 miliona američkih dolara pomoći za "ekonomske i demokratske izazove".\nNevećinske zajednice širom Kosova suočile su sa brojnim poteškoćama u ostvarivanju njihovih osnovnih prava tokom pandemije koronavirusa, zaključila je Građanska grupa za brzo delovanje koju je formirala NVO Aktiv. Tokom 2021. godine u srpskim sredinama zabeleženo je 87 incidenata, od kojih je najveći broj usmeren ka objektima i imovini Srpske pravoslavne crkve (SPC), dok je samo u prvom kvartalu 2022. godien zabeleženo ukupno 23. Jedan od većih problema je i nepoštovanje dvojezičnosti od strane institucija.\nPoslednji dan za prijavljivanje imovine\nDanas ističe rok za ispunjavanje zakonske obaveze za redovno godišnje prijavljivanje imovine. Zakonskoj obavezi se još nije odazvalo oko 550 javnih zavničnika, saopšteno je iz kosovske Agencije za borbu protiv korupcije (APK).\nKancelarija za KiM: Antisrpska politika Prištine\nOdluka Vrhovnog suda Prištine u postupku protiv Srbina iz Peći Zorana Đokića je pokazatelj antisrpske politike i primer da za Srbe na Kosovu i Metohiji nema ni prava na pravično suđenje, saopšteno je iz Kancelarije Vlade Srbije za Kosovo i Metohiju.\nDva dana do isteka roka za redovno godišnje prijavljivanje imovine\nOstala su još dva dana za izvršenje zakonske obaveze redovnog godišnjeg prijavljivanje imovine na Kosovu. Ovom zahtevu jo[ uvek nije nije odgovorilo 1.426 (29.93%) javnih zvaničnika, saopšteno je iz kosovske Agencije za borbu protiv korupcije.\nPetković: Odluka o smeni Stevanovićeve je skandal nezapamćenih razmera\nDirektor Kancelarije za Kosovo i Metohiju Petar Petković reagovao je na odluku Sudskog saveta Kosova o suspenziji predsednice Osnovnog suda u Severnoj Mitrovici i ocenio da je to "skandal nezapamćenih razmera i direktni politički revanš".\nNa Kosovu u petak Dan žalosti povodom smrti Medlin Olbrajt\nPredsednica Kosova Vjosa Osmani proglasila je petak 25. mart, Danom žalosti povodom smrti Medlin Olbrajt, bivše američke državne sekretarke.\nPromocija opština i vinarija sa KiM na sajmu u Beogradu\nКancelarija za Кosovo i Metohiju i ove godine će predstaviti turističku ponudu gradova i opština sa Кosova na 43. Međunarodnom sajmu turizma koji se održava u Beogradu od 24. do 27. marta.\nOsuda pljačke novinarke RTK2\nUdruženje novinara Srbije (UNS) sa svojim ogrankom Društvom novinara Кosova i Metohije (DNКiM) najoštrije osuđuje pljačku Tijane Danić, novinarke Radio-televizije Кosovo 2 (RTК2) koja se dogodila u subotu, 19. marta u 22.30 sati u centru Prištine, ispred glavne zgrade Javnog medijskog servisa Кosova (RTК) i traži da počinioci hitno budu pronađeni.\nTrećina javnih funkcionera prijavila imovinu\nNa poziv Agencije za borbu protiv korupcije da prijave imovinu do sada je prijavio samo 1581 od ukupnog broja funkcionera na Kosovu, odnosno 33,14%.\nNekoliko organizacija podnelo krivičnu prijavu protiv autora spota kojim se širi mržnja prema srpskoj zajednici\nNekoliko srpskih nevladinih organizacija pokrenule su niz pravnih mehanizama kao odgovor na govor mržnje i etničku netrpeljivost u spotu neformalne grupe Besa Besë objavljen 11. marta.\nCivilno društvo Kosova i Srbije osuđuje agresiju u Ukrajini i zapaljivu retoriku političara\nOrganizacije civilnog društva sa Kosova i iz Srbije osuđuju agresiju Rusije na Ukrajinu i pozivaju vlade u Prištini i Beogradu da se pridruže stavu Evropske unije.\nZa dvojicu osumnjičenih u predmetu "Brezovica" zatražen pritvor\nOsnovno tužilaštvo u Uroševcu, Odeljenje za teška krivična dela, zatražilo je od Osnovnog suda u Uroševcu izricanje mere pritvora od 30 dana protiv okrivljenih N.G. i S.I, koji su odlukom državnog tužioca pod merama zadržavanja od 48 sati.\nPrizren: Zatvorski čuvar uhapšen zbog primanja mita\nU Prizrenu je uhapšen zatvorski čuvar B.R. koji je zatečen u vršenju krivičnog dela primanja mita, saopšteno je iz Osnovnog tužilaštva u tom gradu.


PUTEVI SRBIJE: 1800 PUTARA I PREKO 800 KAMIONA I MAŠINA ZA ČIŠĆENJE SNEGA NA TERENU ŠIROM SRBIJE - LAJKOVAC NA DLANU\nDec 12, 2021 Dec 12, 2021 Snežana Bilić\nJP „Putevi Srbije” obaveštava javnost da su svi državni putevi I i II reda u Republici Srbiji, prilazi graničnim prelazima kao i planinskim centrima prohodni za saobraćaj i saobraćaj se odvija normalno na celoj teritoriji Srbije.\n1800 putara i preko 800 kamiona i mašina za čišćenje snega širom Srbije je na terenu 24 časa spremni da svakog trenutka intervenišu u cilju bezbednog odvijanja saobraćaja.\nNaglašavamo da angažovanost mehanizacije, može biti i veća u slučajevima pojave elementarnih nepogoda i stepena njihove jačine, a putari su spremni da reaguju u skladu sa razvojem situacije na terenu.\nRaspolažemo dovoljnim količinama soli, kamenog agregata i rizle kao i hladne asfaltne mase za sanaciju udarnih rupa.\nJP „Putevi Srbije” apeluje na vozače da, zbog vlažnih kolovoza i pojave niskih temperatura, moguće poledice i slabe vidljivosti na pojedinim deonicama, bez preke potrebe ne kreću na put, a ukoliko krenu da obavezno imaju zimsku opremu i lance u brdovitim i planinskim terenima, kao i da poštuju ograničenja brzine i istu prilagode uslovima na kolovozu.\nZIMSKA SLUŽBA “GRADSKE ĆISTOĆE” OD JUTROS ČISTI SNEG


Prodaje se većinski kapital Čačanske banke | SEEbiz.eu\nProdaje se većinski kapital Čačanske banke\nObjavljeno: 26.11.2013 / 12:15\nBEOGRAD - Agencija za osiguranje depozita objavila je tendersku prodaju najmanje 76,74 odsto osnovnih akcija Čačanske banke, što bi investitoru omogućilo upravljačku kontrolu nad bankom.\nPonuđeni akcijski kapital sastoji se od osnovnih akcija u vlasništvu Republike Srbije, Evropske banke za obnovu i razvoj, Međunarodne finansijske korporacije i Beogradske banke a.d. Beograd u stečaju. Predložena transakcija bi omoćila investitoru potpunu upravljačku kontrolu nad Bankom.\nKako je objavljeno na sajtu Agencije, ukupan kapital banke sada iznosi 44,48 miliona evra, ukupna aktiva 294,4 miliona evra, banka ima 24 filijale i 15.502 klijenta.\nZainteresovana lica mogu podneti izjavu o zainteresovanosti pojedinačno, ili kao vođe konzorcijuma. U slučaju konzorcijuma, vođa mora imati najmanje 51 odsto direktnog učešća u predloženoj transakciji.\nZainteresovi su dužni da pripreme i podnesu Narodnoj banci Srbije zahtev za davanje prethodne saglasnosti za sticanje direktnog vlasništva u banci, sa propisanom dokumentacijom za ocenu boniteta potencijalnog sticaoca vlasništva u banci, uz mogućnost davanja ovlašćenja Agenciji da podnese takav zahtev NBS-u.\nNBS će sprovesti procenu boniteta podnosioca zahteva u skladu sa Zakonom o bankama i Odlukom NBS kojom je uređeno davanje prethodne saglasnosti za sticanje direktnog vlasništva u banci.\nNakon potpisivanja ugovora o poverljivosti, kvalifikovana zainteresovana lica će biti pozvana da otkupe tendersku dokumentaciju koja pruža detalje predložene transakcije.\nRok za dostavljanje izjave o zainteresovanosti je 24. decembar, a za podnošenje dokumentacije za procenu boniteta NBS-u i potrebnih dokaza, 22. januar.\nTagovi: Čačanska banka, Narodna banka Srbije, EBRD


Trenutno se nalazite na: Početna > O nama > Šta je Mreža Crnjanski\nMrеža Crnjanski je baza podataka koja sadrži osnovne informacije o životu i radu Miloša Crnjanskog, kao i biblioteku izabranih tekstova o ovom piscu, pre svega akademske, ali i publicističke provenijencije. Tekstovi koje ćemo postavljati na sajt biće posvećeni Crnjanskovim pojedinačnim delima (rubrika DELA), ali i celokupnom njegovom opusu (rubrika LITERATURA). Takođe, na ovom sajtu ćete imati prilike da pročitate i svedočanstva o Crnjanskom, publicističke tekstove o njemu, kao i da vidite dokumenta iz piščeve zaostavštine (rubrika LITERATURA).\nSajt će se redovno ažurirati tako da će, nadamo se, uskoro postati vredna pomoć za istraživače i zanimljivo mesto za čitaoce i poklonike ovog pisca. Na sajtu se, takođe, nalaze audio i video zapisi koji su u vezi sa Crnjanskim i njegovim opusom. Mreža Crnjanski će pratiti sve aktuelnosti vezane za ličnost i delo ovog pisca.\nUredništvo Mreže Crnjanski želi da se zahvali Zadužbini Miloša Crnjanskog na pomoći koju nam je pružilo prilikom ostvarivanja ovog projekta. Takođe, želeli bismo da se zahvalimo i svim autorima koji su nam ustupili pravo na preuzimanje njihovih tekstova.


Marija Adamov predstavila programa NOMUS-a 2014\nBack KULTURA MUZIKA Marija Adamov predstavila programa NOMUS-a 2014\nčetvrtak, 17 april 2014 09:41\nUmetnička direktorica Novosadskih muzičkih svečanosti (NOMUS) više od deset godina, gospođa Marija Adamov, i ove godine ostala je dosledna tradiciji ovog festivala. U program festivala pored dela klasičnog repertoara uvrštena su i dela savremenih autora uz upliv novih svetskih trendova.\nNa press konferenciji održanoj u utorak, 15. aprila, u prostorijama knjižare Serendipiti, Zmaj Jovina 15 u Novom Sadu, Marija Adamov predstavila je repertoar NOMUS-a 2014. Tom prilikom je istakla da se ove godine nastavlja sa negovanjem proverenih vrednosti, ali je skoro podjednako prostora posvećeno savremenim delima. Posetioci će imati prilike da čuju dela renesansnih majstora i kompozitora baroka do kompozicija iz prve polovine prošlog veka, kao i delo napisano u našem vremenu.\n-Još jednom smo se opredelili za dobru muziku, ali smo zadržali poziciju podržavanja i negovanja modernije dramaturgije programa, na iskoracima od klasične koncepcije. Ovoga puta nekoliko koncerata biće povezano sa video projekcijama i filmom, sa instalacijama i fotografijama, a sve u skladu sa danas tako značajno proširenim i obogaćenim medijima. Ovo smo učinili iz želje da stvari pomerimo ka zanimljivijim načinima predstavljanja, ali i da zadržimo stečeni nivo. Radeći sa dokazanim umetnicima svetske scene sačuvali smo i one konvencionalnije koncertne interpretacije u koje ulazi npr. koncert Simfonijskog orkestra Radio televizije Srbije, ili koncert Bečkog tria Brams, ali i drugačije načine predstavljanja - istakla je gospođa Marija Adamov.\nNOMUS je proširio izvođački prostor i iz Sinagoge prešao i u Gradsku kuću, SNP, Župnu crkvu Imena Marijina, sve u skladu programskog izbora koji treba da da spoj različitih žanrova i najosobenijih umetničkih individualnosti koje će se kroz devet koncerata u šest dana trajanja festivala iskazati u svom najboljem izdanju.\nOve godine biće tri večeri simfonijske muzike u izvođenju Beogradske filharmonije, Simfonijskog orkestra RTS-a i Vojvođanskog simfonijskog orkestra. Već na večeri otvaranja manifestacije poverenoj Beogradskoj filharmoniji, dirigent i solista na violini biće renomirani umetnik ruskog porekla Dmitrij Sitkovecki (Dmitry Sitkovetsky), a uz ansambl RTS-a solista u čak dva klavirska koncerta, na večeri Sergeja Prokofjeva, biće naš poznati pijanista Aleksandar Madžar. Uz Vojvođanske simfoničare na kraju festivala nastupiće naša slavna pijanistkinja Rita Kinka u izvođenju dela domaćeg kompozitora Aleksandra Simića, koje će prvi put biti predstavljeno u našoj zemlji. Uz Ritu Kinku i Aleksandra Madžara nastupiće i Kemal Gekić, sa resitalom Listovih transkripcija simfonijskih kompozicija Betovena, Vagnera, Musorgskog i Balakirjeva. Drugi deo koncerta posvećen je muzici carske Rusije: Elegija, Preludi i Etide – slike Rahmanjinova. Kao još jedan vrstan pijanista, druge večeri festivala nastupiće Jasminka Stančul kao članica Bečkog tria Brams. Svi ovi umetinici odabrani su ne samo zbog njihovog velikog međunarodnog ugleda nego i zbog zajedničkog “porekla”. Manje-više svi su svoje studije ili deo studija pohađali na Novosadskoj akademiji umetnisti, a upravo klavirska katedra je najbolji zaštitni znak ove visoke pedagoške institucije, koja ovih dana obeležava četiri decenije postojanja i rada.\nAko NOMUS počinjemo sa delom nastalim od filmske muzike, a radi se o čuvenoj “Crvenoj violini” Džona Koriljana, onda ćemo sa italijanskim ansamblom Sokvadro Italiano (Soqquadro Italiano) sasvim zakoračiti u područje performansa. Njihov koncert će biti povezan sa video projekcijama Kristine Spelti koje će pratiti program pod nazivom “Od Monteverdija do Mine”, i biće to putovanje kroz italijansku muziku od XVII do XX veka uz inserte iz filmova P. P. Pazolinija, M. Antonionija i drugih velikih italijanskih reditelja.\nJoš jedno slično putovanje kroz vreme, sada kroz V vekova, biće poverena kamernom ansamblu iz Velike Britanije, devetočlanom vokalnom sastavu I Fađolini (I Fagiolini), koji će nas provesti kroz 500 godina britanske muzike koja će se završiti sa Bendžaminom Britnom.\nJoš jedan koncert koji povezuje najrazličitije žanrove od klasične, pop, world music, ali uključuje i elemente plesne, pozorišne i filmske muzike prirediće čuveni Ansambl Džoslin Puk (Jocelyn Pook Ensemble) takođe iz Velike Britanije. Džoslin Puk je proslavljena kompozitorka muzike za filmove velikih svetskih reditelja među kojima su M. Skorseze i S. Kjubrik. Na kraju ovog pregleda NOMUS-a našim žanrovskim iskoracima pridružiće se veče Jazz - Mugam-a, koje će prirediti Aziza Mustafa Zadeh Trio, jedna od najatraktivnijih učesnica ovogodišnjeg NOMUS-a, sjana pijanistkinja i pevačica koja ima klasično obrazovanje, ali čiji se originalni nastup ovog puta, a i tokom većeg dela njene karijere, povezuje sa džezom i tradicionalnom azerbejdžanskom muzikom, poznatom kao mugam.\nOvogodišnji NOMUS-a će zatvoriti delo za klavir i orkestar "12 Znakova Zodijaka za klavir i orkestar", Aleksandra Simića, koje će izvesti Vojvođanski simfonijski orkestar pod vođstvom Berislava Skenderovića, sa solistom Ritom Kinkom. Ceo projekat će biti "muzičko-vizuelno putovanje kroz svemir" pod nazivom “Odiseja u svemiru”, i još jedna potvrda multimedijalnog koncepta ovogodišnjeg NOMUS-a.


Hašim Tači i Borut Pahor (Foto arhiva Kim)\nPahor je naglasio da je Kosovo jedno od glavnih političkih pitanja o kojem Slovenija i Srbija imaju primetno različite stavove.\nKako se navodi u saopštenju iz kabineta slovenačkog predsednika, Pahor veruje da je, uprkos poznatom odbijanju mogućnosti od strane Srbije da diplomatski prizna Kosovo, srpske vlasti trebalo da uzmu u obzir to što je on napomenuo da Kosovo treba da ispuni navedene uslove ukoliko očekuje pomoć Slovenije, prenosi STA.\nPredsednik Srbije Aleksandar Vučić reagovao je u ponedeljak na izjave Pahora, upitavši kako slovenački predsednik Borut Pahor želi da ubedi preostale članice EU da priznaju jednostranu proglašenu nezavisnost Kosova, kada nam je Sspanija sve veći saveznik.\n"Ako se Španija tako ponaša, što se Pahor tako ponaša. Sada će on da ubedi da Španija prizna nezavisnost Kosova", primetio je Vučić.\n05.03.2021 Saobraćajna nesreća u Gračanici, povređeno dvanaestogodišnje dete (1668)\n05.03.2021 Sud će ponovo raspravljati o pritvoru sedmorice mladića zbog tuče u Lapljem Selu (488)


Svjetska zdravstvena organizacija izdala nove preporuke za prevenciju tuberkuloze\nSvjetska zdravstvena organizacija (WHO) preporučila je širenje pristupa testiranjima i liječenju zaraženih tuberkulozom, posebno među grupama koje su u visokom stepenu rizika, kao što su mala djeca i ljudi s HIV virusom.\nPotez će proširiti pristup testiranju i liječenju ljudima s latentnom zarazom tuberkulozom (LTBI). Pacijentima s latentnom tuberkulozom može se razviti aktivna tuberkuloza u budućnosti ako ne dobiju odgovarajući tretman.\n- Nove smjernice WHO pomoći će zemljama da kataliziraju prevenciju tuberkuloze i doprinesu okončanju epidemije te bolesti. Osiguravanjem da svi dobiju tretman kakav im je potreban u okviru preventive razvoja latentne u aktivnu tuberkulozu spasit će brojne živote i ublažiti patnje - izjavila je Tereza Kasaeva, generalna direktorica programa WHO za borbu protiv tuberkuloze, saopćeno je u petak iz WHO.\nSvjetska zdravstvena organizacija Tuberkuloza\nAvaz.ba uoči 4. februara, Međunarodnog dana: U BiH i dalje nema registra oboljelih od karcinoma\nŠvedska ambasada u Sarajevu bit će osvijetljena zavisno od nivoa zagađenja zraka


Naslovnica Bosna i Hercegovina Potpisan sporazum koji garantuje nastavak saradnje BiH i Švedske\nBiH, Švedska – Zamjenik predsjedavajućeg Vijeća ministara Bosne i Hercegovine i ministar finansija i trezora Vjekoslav Bevanda i direktorica Švedske agencije za međunarodnu saradnju (SIDA) u BiH Marie Bergström potpisali su danas u Sarajevu Ugovor o razvojnoj saradnji za period od 2014. do 2020. godine.\nVrijednost Ugovora je veća od 100 miliona eura, a za tekuću godinu je planirano 15 miliona eura. Bevanda je zahvalio i izrazio zadovoljstvo nastavkom saradnje.\nPodsjetio je da saradnja između dvije zemlje traje više od 20 godina te da je Švedska jedan od najvećih donatora koji je uvijek prepoznavao potrebe BiH. Od 2004. godine Švedska je u BiH uložila 480 miliona eura, samo u protekloj godini finansirano je 23,7 miliona eura.\n“Cilj razvojne saradnje je pružiti podršku procesu naših integracija. U okviru saradnje Švedska će BiH staviti na raspolaganje finansijska grant sredstva za razvojnu saradnju koja će se realizirati kroz posebne sporazume za projekte i programe”, kazao je Bevanda.\nBergström je naglasila da nastavak saradnje potvrđuje Švedsku kao dugotrajnog i pouzdanog partnera u razvoju i intergaci BiH u EU.\nNaglasila je da Švedska snažno podržava budućnost BiH kao članice EU i usmjerava svoju saradnju sa BiH na svim poljima prema tom cilju.\nPojasnila je da se saradnja fokusira na tri oblasti, a to je bolja ekonomska integracija sa EU i tržišno ekonomski razvoj, snažnija demokratija, što podrazumijeva veće poštivanje ljudskih prava te razvijenija pravna država i kvalitetnija životna sredina.\nTakođer, dodala je da će Švedska podržavati BiH u nastojanjima da provede neophodne reforme za poticanje novih radnih mjesta i investicija čime bi se riješila krhka socio-ekonomska situacija u zemlji.\n“Da bi ova podrška bila učinkovita bez odlaganja se moraju riješiti otvorena pitanja reformske agende koja su zasnovana na konstruktivnoj dinamici koja je započeta početkom godine. Švedska se nada da će rukovodstvo BiH preuzeti zajedničku odgovornost za prosperitetnu budućnost svojih građana”, zaključila je Bergstöm.


Bronzana medalja za Tijanu Dimić na atletskom Prvenstvu Srbije za pionirke\nAtletičarka Jasenice postavila lični rekord u trci na 600 metara\nNakon odličnih rezultata koje su postigli takmičari atletske škole Atletskog kluba Jasenica u mini ligi „Kad nema tartana, dobra je i šljaka“, nastavljena je sezona za pionire i pionirke ovoga kluba. Na vojnoj akademiji u Beogradu, proteklog vikenda, održano je Državno prvenstvo, na kome su mladi palanački atletičari postigli dobre plasmane u različitim disciplinama, a osvojena je i jedna medalja.\nTijana Dimić, izuzetno perspektivna atletičarka Jasenice, je osvojila treće mesto i bronzanu medalju, u trci na 600 metara, uz lični rekord. To je Tijani prvo odličje na Prvenstvima Srbije, posle niza medalja na brojnim nadmetanjima.\nTrener Nenad Vojčevski je izuzetno zadovoljan sezonom na izmaku, a palanački atletičari će za vikend nastupiti na finbalu kupa Srbije za pionire i pionirke. Nakon toga, atetičare Jasenice očekuje takmičenje u dečijoj atletici koje će se održati na Gradskom stadionu u Palanci u utorak, 4. oktobra. Ukoliko postignu dobre rezultate, najmlađi takmičari palanačkog kluba, nastupiće na završnom atletskom takmičenju koje se održava u Novom Sadu.


Utakmica.rs: Niš napada, novajlije na vrhu, bez promene trenera nakon šest kola - Utakmica.rs\n17.08.2015. | 14:46\nUtakmica.rs: Niš napada, novajlije na vrhu, bez promene trenera nakon šest kola\nIgrale se delije… ekipa novajlije Radnika dočekala je po prvi put Crvenu zvezdu u Superligi. Radnički je po prvi put pobedio na gostovanju ekipu Čukaričkog, Javor je i dalje prvoplasirani tim šampionata Srbije.\nŠest kola je već prošlo, a u Srbiji nije promenjen još ni jedan trener. Iako se nakon izjava Vladana Milojevića da je njegova ostavka na stolu dvadeset i četiri časova, Srbija još nije promenila trenera u Superligi, što je nezapamćeno. Ako se vratimo sezonu unazad, prvi trener izgubio je tlo pod nogama već nakon trećeg kola u prošloj sezoni, tada je Siniša Gogić posle samo tri kola napustio Napredak. Izgleda da se naš fudbal bar u tom pogledu kreće u boljem pravcu.\nKada smo već u pravcu kome ide naš fudbal, moramo da pomenemo Radnik iz Surdulice, mesto na jugu Srbije koje ima oko 11 hiljada stanovnika (koje smo obišli pred jučerašnju utakmicu a utiske pročitajte ovde) . Da kojim slučajem postoji stadion od 20 hiljada mesta, meštani iz Surdulice i okoline napunili bi ga na meču protiv Zvezde, ali nije samo Zvezda klub koji je izazvao pažnju jer se u ovom mestu konstantno za mečeve traži karta više. Pa tako se i razbijaju crepovi na kućama u okolini da bi meštani koji nisu u mogućnosti da meč prate sa stadiona mogli da gledaju svoj Radnik. Sportski direktor kluba Slaviša Tončev u razgovoru za naš portal početkom sezone najavio je da će se stadion Radnika sa trenutnog kapaciteta od 5000 mesta do početka naredne sezone proširiti na više od osam hiljada mesta, a uskoro dolaze i reflektori. Stanje terena je sjajno pa se iz aviona vidi da je Srbija dobila sjajno mesto za superligaški fudbal.\nJoš jedan novajlija je najprijatnije iznenađenje u ligi. Ekipa Javor Matisa ljulja, ne samo da ljulja nego izaziva i potrese, posle sjajnih rezultata u uvodnim kolima malo ko je očekivao da će i nakon šest kola SLS Javor biti na vrhu. Dobila je i Ivanjica reflektore, koji sijaju punim sjajem, međutim pravno imovinski problemi sa “komšijama” sprečavaju odigravanje noćnih utakmica pa će se za večernji termin još malo čekati u Ivanjici.\nKada smo već kod timova koji izazivaju potrese, moramo još jednom pomenuti Radnički iz Niša koji je u ovoj sezoni jednostavno sjajan. Trenutno trećeplasirana ekipa nastavlja tačno tamo gde je stala na kraju prošle sezone. Iako je niški klub zaboravljao da igra fudbal čim uđe u autobus za gostovanja (do utakmice sa Radničkim iz Kragujevca bez pobede na strani preko dve godine) Radnički je u ovoj sezoni na četiri gostovanja imao dve upisane pobede, jedan remi protiv Zvezde i poraz u prvom kolu od Borca iz Čačka, pa sa pravom trener Radničkog kaže da njegov tim iz dana u dan igra sve bolje i lepršavije.\nPotresi iz uvodnih kola polako ostaju iza nas a sve se više priča o lepoj, lepršavoj i kvalitetnoj igri uz dosta evropskih golova koji se viđaju na našim terenima.


Protesna šetnja pristalica dela opozicije koja bojkotuje izbore ulicama Beograda, 1. februara 2020. (Foto: Mila Đurđević, RSE)\nBEOGRAD - Predstavnici i pristalice opozicionih snaga usvojili su u subotu uveče u Beogradu na skupu kojim je zvanično započela kampanja bojkota izbora koji bi trebalo da se održe na proleće, a usvojena je i deklaracija kojom se odbacuje bilo kakav pokušaj formiranja vlasti na osnovu rezultata "lažnih izbora", što će, prema dogovoru, smatrati aktom rušenja ustavnog poretka.\nPotpisnici deklaracije navode da će takvu vlast smatrati nelegitimnom i protiv nje se boriti svim vrstama otpora i građanske neposlušnosti.\nNajavljuju da će nastaviti borbu za slobodne medije i fer i slobodne izbore "svim raspoloživim legitimnim sredstvima sa ciljem demokratizacije Srbije" i dodaju da se protive svakom nasilju, "posebno svakom ekstremizmu povezanom sa režimom".\n"Obavezujemo se na solidarnost u zaštiti svih ugroženih građana koji se nađu na udaru pesnice vlasti zbog drugačijeg mišljenja ili kritičkog delovanja i pružićemo pomoć i zaštitu ugroženim ljudma i grupama", stoji u deklaraciji i najavljuje saadnja sa svim organizacijama i pojedincima koji imaju isti cilj.\nNajavljuje se i nastavak razgovora sa predstavnicime EU i svih koji podržavaju demokratske vrednosti, slobodu medija i poštene izbore.\nDeklaraciju je okupljenima pročitao lider Pokreta za preokret Janko Veselinović, a prisutni su je usvojili jednoglasno podizanjem listića na kojima piše "Bojkot".\nPredsednik Stranke slobode i pravde Dragan Đilas rekao je "biti danas ovde pitanje časti".\n"Nikada Srbija u svojoj istoriji nije imala vlast koja ovako deli narod", rekao je Đilas i dodao da je "srpska opozicija donela odluku da posluša svoj narod".\n"Uvodimo u politiku Srbije nešto što je zaboravljeno - da održimo reč. Obećavam da ćemo se boriti za slobodne i fer izbore", poručio je Đilas.\nLider pokreta "Dveri" Boško Obradović rekao je da neće da učestvuje na "lažnim izborima" i zatražio ostavku predsednika Srbije Aleksandra Vučića i premijerke Ane Brnabić.\nPredsednik Narodne stranke Vuk Jeremić ocenio da danas u Srbiji, "nažalost", postoje dve strane, "mi i oni" i dodao da je "jedini pravi put - put totalnog bojkota", dok je predsednik Pokreta slobodnih građana Sergej Trifunović izjavio da bojkot nije povlačenje.\n"Aleksandre Vučiću, molim te, izvini. Izvini što te vraćam u period života iz koga vučeš traume, ali ponovo ćeš morati da se igraš sam, bez nas u ulozi statista", rekao je Trifunović.\nNakon skupa, okupljeni su krenuli da se pridruže građanima koji se redovno okupljaju subotom uveče i protestuju centralnim begradskim ulicama.\nŠetnja za bojkot\nOkupljeni su ove večeri u subotnju šetnju krenuli sa Trga Nikole Pašića ka zgradi Radio televizije Srbije.\nAktivisti su na čelu kolone nosili veliki transparent sa natpisom "Bojkot 2020", a sa razglasa su se slale poruke bojkota.\nKada je kolona stigla do zgrade Radio-televizije Srbije, dramski pisac i potpredsednik Narodne stranke Siniša Kovačević, obraćajući se prisutnima, poručio je da su mediji "ključ svega" i da zato tu kuću "čuvaju panciri, pendreci i suzavac".\nProtest za bojkot na Trgu Nikole Pašića u Beogradu, 1. februara 2020. Protest "1 od 5 miliona" na Trgu Nikole Pašića u Beogradu, 1. februara 2020. godine (Foto: Mladen Obradović)\n"Ako se sazna za afere, za nivo lopovluka i korupcije (predsednik Srbije Aleksandar) Vučić će pasti na 10 odsto (podrške građana)", ocenio je Kovačević.\n"Želimo slobodu i demokratiju, ništa više, ali ni manje. Dok ih ne osvojimo hodaćemo u istom koraku", rekao je on poručujući da jedino bojkot izbora način da se sačuva dostojanstvo.\nEmitovanjem sa zvučnika "Marša na Drinu" završen je večerašnji protest.


Pripadnici i vjernici SPC i CPC na Badnji dan 6. januara 2020. (arhivska fotografija)\nPravoslavni vjernici u Crnoj Gori su i ove, kao i proteklih godina, Badnji dan i Božić proslavili podijeljeni na one koji podržavaju Mitropoliju crnogorsko-primorsku Srpske pravoslavne crkve (SPC) i na pristalice Crnogorske pravoslavne crkve (CPC). Odvojene božićne proslave u Crnoj Gori traju od 1994. godine.\nSrpska pravoslavna crkva - bez masovnih okupljanja\nSrpska pravoslavna crkva (SPC) u Crnoj Gori, zbog složene epidemiološke situacije, nije organizovala masovna okupljanja za Badnji dan ni u jednom gradu, uključujući i centralno loženje badnjaka ispred Cetinjskog manastira. Apelovali su na vjernike da Badnje veče dočekaju kod kuće.\nKako su najavili, za potrebe vjernika hramovi su bili otvoreni čitavog dana, uz sugestiju da se sveštene radnje obavljaju uz poštovanje epidemioloških mjera i minimalno zadržavanje u portama hramova i manastira.\nEpiskop budimljansko-nikšićki i administrator Mitropolije Srpske pravoslavne crkve (SPC) u Crnoj Gori Joanikije potvrdio je da, za razliku od ranijih godina, ove godine nema organizovanih svečanosti i da su se badnjaci nalagali tokom dana, ispred hramova širom Crne Gore, koji su bili otvoreni za vjernike.\n“Neprilike su nas prinudile da ove godine ne bude masovnog okupljanja nego da narod dolazi cio dan u manjim grupama, da drži distancu i poštuje mjere. Treba da se čuvamo, ali prije svega da čuvamo svoje bližnje”.\nJoanikije se i u Božićnoj poruci, kojom je pozvao na na odbacivanje podjela, koje kako je rekao, truju budućnost Crne Gore, osvrnuo na činjenicu da se Badnji dan i Božić proslavljaju u vrijeme pandemije.\n„Mnogi ljudi dobre volje, posebno ljekari i medicinsko osoblje, od kojih su ne mali broj njih pravoslavni vjernici, pokazali su se kao heroji ovog vremena u njihovoj neustrašivoj borbi za spasenje oboljelih od smrtonosne pandemije. Nijesu, međutim, tjelesne bolesti najveće nesreće u ovome svijetu. Otuđenost od Boga, izvora života i radosti, neizbježno proizvodi kod ljudi njihovu međusobnu otuđenost koja rađa gorke plodove: mržnju, zavist, strahove, depresiju i ostale duševne traume“.\nJoanikije je postavljen za administratora Mitropolije Srpske pravoslavne crkve (SPC) u Crnoj Gori nakon smrti mitropolita Amfilohija, krajem oktobra ove godine.\nCrnogorska pravoslavna crkva - okupljanje na Cetinju\nNa okupljanje ispred dvorca Kralja Nikole, na cetinjskom trgu, pristalice Crnogorske pravoslavne crkve (CPC), pozvali su iz Patriotsko-komitskog saveza, koji kako su naveli „svoja prava na slobodu vjeroispovijesti već 28 godina ostvaruju pod vedrim nebom, na trgovima širom matične države“. Naime crkve i manastiri u Crnoj Gori u vlasništvu su Srpske pravoslavne crkve.\nPovodom nalaganja badnjaka oglasili su se i Građani Prijestonice, Cetinja, u kome su najavili okupljanje u 15 sati.\n„Riješeni smo da se u 15 ura, kako nam prilike i naša vjera, ponos i nepokor grada Heroja nalažu, i trideseti put okupimo ispred Dvora Petrovića, „ispod svoga neba i oko svoga Sunca“ kao najvišega oltara crnogorskoga...“\nU najavljeno vrijeme, iako skup nije bio prijavljen policiji, na trgu se skupilo par hiljada gradjana, sa crnogorskim zastavama, kojima se obratio sveštenik CPC Borislav Bojović, nakon čega su naložili badnjake. Okupljeni su uglavnom nosili maske ali fizička distanca nije poštovana. Policija je obezbjedjivala skup.\nMitropolit Crnogorske pravoslavne crkve Mihajlo Mitropolit CPC Mihailo u božićnoj poslanici je kazao "da je ovo trenutak u kom se ispisuju stranice crnogorske istorije, uz želju da svi budući Božići budu praznici mira, ljubavi i praštanja među pravoslavnim narodima".\n"Zato, Crnogorci, pristupite vjeri istinom i ljubavlju, a negatori crnogorskih vrlina, kao u fariseju, su daleko od istine, pravde i ljubavi koju Hristos propovijeda. Oni kidišu na našu imovinu, sadašnjost i budućnost. Oni su nesreća crnogorskog naroda i države. Bezgrešni, urazumite grešne i unesite svjetlost u njihova srca, da svi budući Božići budu praznici mira, ljubavi, praštanja među pravoslavnim narodom“.\nPolicija apeluje da vjernici ostanu kući\nNa Cetinju je u utorak, 5. decembra, postavljena metalna ograda u dijelu koji razdvaja prostor Cetinjskog manastira i trga ispred Dvora Kralja Nikole. Poslednjih godina paralelni skupovi pristalica SPC i CPC, koji su uvijek bili u istom terminu, i uz prisustvo policije proticali su bez incidenata.\nMinistar unutrašnjih poslova, Sergej Sekulović, apelovao je na građane da Badnji dan i Božić provedu u krugu porodice, poštujući zdravstvene mjere. Na pitanje može li doći do narušavanja javnog reda i mira Sekulović je rekao da takva opasnost postoji.\n"Ta opasnost objektivno postoji ali ja se zaista nadam da do toga neće doći, da državni organi rade sve što je u njihovoj nadležnosti da to spriječe. Međutim, situacija je takva da objektivno jedna usijana glava može da situaciju zakomplikuje, poremeti i da se desi nešto nakon čega teško da ima povratka", rekao je Sekulović u razgovoru za TV Vijesti, 5. decembra.\nDodao je da je koordinacija bezbjednosnih službi na zavidnom nivou i da nema razloga za paniku ili ishitrene reakcije.\nCrnogorska pravoslavna crkva obnovljena je i registrovana 1993. godine na Cetinju, nakon što je ukinuta 1920. godine dekretom srpskih vlasti o ujedinjenju pravoslavnih crkava u Kraljevini Srba Hrvata i Slovenaca čime je svedena na mitropoliju unutar Srpske pravoslavne crkve čije je sjedište u Beogradu. Prehodno je 1918. nezavisna Crna Gora, nasilno prisajedinjena Srbiji i tako ušla u sastav Kraljevinie Srba Hrvata i Slovenaca.\nI dok je država Crna Gora obnovila nezavisnost 2006. godine Crnogorska pravoslavna crkva je ostala kanonski nepriznata od gotovo svih pravoslavnih crkava. Vjersku službu obavlja u par objekata jer su crkve i manastiri u Crnoj Gori u vlasništvu Srpske pravoslavne crkve.\nVlast je pokušala zakonski da promijeni vlasničke odnose između drzave i crkve.\nUpravo taj dio bio je neprihvatljiv SPC koja je pokrenula široke proteste, uz podršku najvećeg dijela tadašnje opozicije, smatrajući da tada vladajući DPS pokušava da otme crkvenu imovinu. Izbore koji su se održali u vrijeme crkvenih protesta, krajem avgusta, DPS je izgubila a na vlast je došla tročlana koalicija, čiji je veći dio, uključujući i novog premijera Zdravka Krivokapića, blizak Srpskoj pravoslavnoj crkvi.\nNova Vlada je ekspresno Skupštini predložila Izmjene Zakona kojima su suštinski eliminisani svi, za Srpsku pravoslavnu crkvu sporni, članovi i imovina ostaje u njihovom vlasništvu. Zakon je u proceduri usvajanja u parlamentu.


Radojičić: Posvećeni unapređenju odnosa sa Beogradom i Novim Sadom | Opština Zvornik\nYou Are Here: Home → 2019 → новембар → 29 → Radojičić: Posvećeni unapređenju odnosa sa Beogradom i Novim Sadom\nRadojičić: Posvećeni unapređenju odnosa sa Beogradom i Novim Sadom\nZvornik Danas новембар 29, 2019 Banjaluka, Igor Radojičić\nBEOGRAD – Gradonačelnik Banjaluke Igor Radojičić izjavio je nakon sastanka sa gradonačelnicima Beograda Zoranom Radojičićem i Novog Sada Milošem Vučevićem u Beogradu da su građani ova tri grada, odnosno Srbije i Srpske povezani neraskidivim porodičnim i prijateljskim vezama, te da taj splet izuzetnih odnosa treba dodatno unaprijediti i da su oni tome posvećeni.\nRadojičić je na zajedničkoj konferenciji za novinare nakon sastanka ukazao da se prvi put gradonačelnici tri srpske prijestonice i tri važna grada sastaju u ovom formatu i razgovaraju o modelima saradnje.\n„Mi smo grad pobratim i sa Beogradom i sa Novim Sadom, ali je izuzetno važno da i na ovakav način komuniciramo i dogovorili smo se da nastavimo u ovom formatu već naredne godine“, rekao je Radojičić i najavio nove sastanke za početak 2020. godine u Novom Sadu, a polovinom naredne godine u Banjaluci.\n„Novi Sad je evropska prijestonica mladih i evropska prijestonica kulture i pomagao je Banjaluci u kandidaturi za evropsku prijestonicu kulture. Očekujemo da naredni sastanak bude u Novom Sadu sa ovom tematikom, a istovremeno pružamo podršku Beogradu za zelenu prijestonicu Evrope“, rekao je Radojičić.\nOn je ocijenio da je 2019. godina za Banjaluku bila dobra, razvojna godina, u kojoj se realizovao niz značajnih infrastrukturnih projekata i naglasio da se nada da će tako biti i naredne godine.\nGradonačelnik Beograda Zoran Radojičić rekao je da izuzetno cijeni ono što gradonačelnici Banjaluke i Novog Sada rade za svoje gradove.\n„Cenim ih i kao političare i ljude koji veoma odmereno, a principijelno vode politiku i vode svoj posao“, rekao je Radojičić.\nOn je prenio da je svoje sagovornike upoznao o kandidaturi Beograda za zelenu prijestonicu Evrope 2022. godine, poručivši da primarni cilj nije pobjeda nego opšte unapređenje života građana.\nRadojičić je naveo da je tokom razgovora bilo riječi i o budžetima, te da sva tri grada imaju značajno veće budžete nego ranije.\n„I to je sa jedne strane veliki doprinos Srbije, a sa druge strane veliki doprinos Srpske. Obratili smo pažnju da jednostavno pojedinci, građani Novog Sada, Banjaluke treba da osete to i da, osim velikih infrastrukturnih projekata koji indirektno utiču na kvalitet života, moramo unaprijediti život svakog pojedinca“, ponovio je Zoran Radojičić.\nOn je naveo da će sastanci ovog profila i razmjena iskustava biti nastavljena u interesu građana sva tri grada.\nVučević je zahvalio gradonačelniku Beograda zbog inicijative da bude održan sastanak gradonačelnika tri najveća srpska grada, izrazivši nadu da će se tako riješavati suštinski važne stvari.\n„Ono što je dobro jeste da niko nema skrivene karte, nego da podelimo i dobre i loša iskustva. Zajednički zaključak je da, osim infrastrukture, građani moraju da osjete boljitak u svakodnevnom životu i da osete brigu o njima i razumevanje za svakodnevicu“, rekao je Vučević.


Asdidas dečije kopačke Taqueiro TRX FG J F32984\nAsdidas dečije kopačke Taqueiro TRX FG J F32984Budite prvi koji će oceniti ovaj proizvodBrz pregledDečije kopačke za fudbal na travi. Izrađene su od veštačke kože sa Eva uloškom za udobnost i lakše korake. Upotpunjene Traxion đonom sa kramponima za maksimalno prianjanje i ubrzavanje na travnatim podlogama.Dostupnost: Proizvod je rasprodat i trenutno ga nije moguće naručiti. Očekujemo da će uskoro ponovo biti u ponudi. Prikazana cena je poslednji put ažurirana kada je proizvod bio dostupan.\nDečije kopačke za fudbal na travi. Izrađene su od veštačke kože sa Eva uloškom za udobnost i lakše korake. Upotpunjene Traxion đonom sa kramponima za maksimalno prianjanje i ubrzavanje na travnatim podlogama.Tagovi proizvoda


Treća sreća: Počela izgradnja zlatiborske gondole (video) – ZoomUe\nby Vesna Đurović · 21 септембра, 2017\nPosle višemesečnog sporenja između opštine Čajetina i Ministarstva građevinarstva izdata je u julu dozvola za izgradnju ,ali poslednje stanice na Torniku.\n“Projekat zlatiborske gondole je po mnogo čemu jedinstven,tako da nećemo imati samo najdužu panoramsku gondolu na svetu,već će ona biti građena od kraja ka početku.Al;i opstrukcija vlastri nas neće zaustaviti u ovom poslu koji vodi u budućnost celu opštinu Čajetina,ali i Srbiju”,poručio je predsednik opštine Čajetina Milan Stamatović.\nDirektorka JP Gold gondola Zlatibor Bojana Božanić objasnila je da je opština Čajetina podnela državnim institucijama zahteve i prateću dokumentaciju za izdavanje neophodnih dozvola i za ostale faze izgradnje.\n“Ostalo je još u katastru da se završe administrativne procedure za sprovođenje urbanističkog projekta za izdvajanje parcele na početnoj stanici.Nakon toga će se raditi dokumentacija za međustanicu na Ribničkom jezeru i za stubove.Očekujem da će sve dozvole biti izdate do kraja godine”,rekla je Božanićeva.\nDeo radova na izgradnji gondole započet je u februaru i maju ove godine bez dozvole na dve narodne mobe pod sloganom “Narod gradi gondolu”,u znak protesta protiv sporosti državnih organa u izdavanju neophodnih dozvola za gradnju.\nMinistarstvo građevinarstva,saobraćaja i infrastrukture izdalo je u julu ove godine građevinsku dozvolu opštini Čajetina za završnu stanicu na vrhu Tornika.\nIzgradnju gondole finansira sa 13 miliona evra opština Čajetina iz svog budžeta.\nTags: gondolapočetak radovatornik\nU Priboju sve veća potreba za radnicima\nNext story Produžiti pobedničku seriju (VIDEO)\nPrevious story Senzacionalna pobeda Zlatibora (VIDEO)


Čokoladni rat frtalj predsednika – Slobodne novine\nBeogradski glas – Vučićevo kažnjavanje jedinog nepodobnog grada u Srbiji se nastavlja. Osim neplaćanja redovnih i zakonom utvrđenih transfera iz državnog u lokalni budžet, oglušivanja o dug nastao u vreme poplava 2014, Šabac je, zbog političke sujete predsednika Srbije i njegovom isključivom voljom, ostao bez još jedne ozbiljne investicije.\nReč je o vodećem svetskom proizvođaču čokolade i kakaoa visokog kvaliteta „Beri Kalebo“ iz Švajcarske, koji je, kad je dogovor već postignut, odustao od aranžmana u Šapcu i naprasno se odlučio za Novi Sad. Ovaj naprasni obrt ima svoju kratku i neslavnu predistoriju. Švajcarci su prvo izabrali Šabac kao destinaciju i odabrali parcelu za fabriku u kojoj će biti zaposleno 50 radnika. Sve to je aminovao i ministar finansija Mali, shodno uredbi o kategorizaciji gradova, po kojoj je Šabac u II kategoriji sa maksimalnim državnim subvencijama do 4.000 evra po radnom mestu.\nSve je teklo normalno dok se nije umešao izvesni Danilo Cicmil (34), Vučićev savetnik za investicije, dečko bez dana radnog staža, partijski junoša koji je s tolikim „iskustvom“ još i šef radne grupe sa „Al Ravafedom“, član Nadzornog odbora „Er Srbije“ i član Nadzornog odbora „Fijat automobila Srbija“ d.o.o! Deo njegovog posla je i da vodi računa gde će se po političkim potrebama usmeravati strani investitori.\nImajući na umu da mu je Šabac van kontrole, da bi usred predizborne kampanje otvaranje jedne ovakve tehnološki i tržišno značajne fabrike (posle gradnje osam besmislenih firmi za seckanje kablova) moglo dodatno urušiti rejting u Šapcu, predsednik države je krenuo u jednu krajnje problematičnu i nezakonitu akciju.\nNjegovi lobisti su zaskočili Švajcarce prvo s ponudom od 200.000 evra ne bi li promenili odluku o lokaciji, što su ovi glatko odbili, potom je državni mito bezuspešno podignut na 600.000, da bi usledila nepristojna ponuda od 12 miliona evra uz uslov da se fabrika podigne u Novom Sadu! Parcelu u Šapcu se hteli da kupe, dok im je novosadska poklonjena otuđivanjem građevinskog zemljišta u javnoj svojini Republike Srbije. Švajcarci su mudro zaključili da treba iskoristiti budalaste Srbe, pa je prošle nedelje paradno obznanjena konačna odluka.\nTom prilikom je frtalj predsednik, u ustavnom svojstvu svih građana Srbije, pa i Šapčana, slavodobitno promovisao „Beri Kalebo“, usput slagao da će fabrika zapošljavati 100 ljudi (lepše zvuči nego 50), te najavio kako će se koristiti domaće sirovine. A osnovna je kakovac, biljka tropskih regija koja teško da bi mogla da se gaji i u „Jovanjici“!\nOvom politikantskom odlukom direktno je pogažena uredba1 o subvencijama prema kategorizaciji gradova. S obzirom na to da je i Novi Sad, kao i Šabac, u II kategoriji, s limitom od 4.000 evra po radnom mestu, došlo je do senzacionalnog arčenja budžeta, pa će jedno novootvoreno radno mesto biti rekordno plaćeno – 240.000 evra!!! Eto, baš toliko košta lečenje političke sujete predsednika države.\nOznakeAleksandar Vučić beri kalebo čokolada danilo cicmil Milan Bečejić Naslovna-centar Naslovna-traka Šabac Švajcarska


Vesti online / Sport / Fudbal / Navijači Crvene zvezde prvi u Evropi\nNavijači Crvene zvezde prvi u Evropi\nNa prvom mestu se nalaze zbog sjajnih koreografija, ali i atmosfera na utakmicama Lige šampiona. Pre svega su to susreti u evropskoj eliti, ali su u obzir uzeli i prolećni primer na meču sa CSKA iz Moskve u nokaut fazi Lige Evrope.\nOstali su upamćeni simpatizeri crveno-belih i po tome što su i na gostovanjima činili da se njihovi ljubimci osećaju kao kod kuće.\nDrugo mesto zauzeli su navijači Ajntrahta iz Franfurta koji sa velikim oduševljenjem gledaju nastupe srpskih igrača Luke Jovića, Mijata Gaćinovića i Filipa Kostića.\nTreće mesto su zauzele pristalice Legije iz Varšave, koji su pripremili nekoliko nezaboravnih koreografija ove sezone.\nDegenek o transferu: Ništa još nije gotovo … (VIDEO)\nFUDBAL Navijači Crvene zvezde imaju novu himnu (VIDEO)\nFUDBAL Mirković šmekerski pričao o uspehu Zvezde\nFUDBAL Navijači PSŽ-a stižu u Beograd\nFUDBAL Branko Jovičić: Pred "delijama" 200 na sat!


Zahvalnica kineskim privrednicima\nSupruga predsednika Srbije Dragica Nikolić dodelila zahvalnice kineskim privrednicima koji su donirali paketiće za decu u Kuršumliji. Ne prestajem da se divim filozofiji života u Kini, a najlepši deo te filozofije je nesebičnost i tu prepoznajem naš zajednički imenitelj, istakla Nikolićeva. Kineskim privred\nSupruga predsednika Srbije Dragica Nikolić dodelila zahvalnice kineskim privrednicima koji su donirali paketiće za decu u Kuršumliji. Ne prestajem da se divim filozofiji života u Kini, a najlepši deo te filozofije je nesebičnost i tu prepoznajem naš zajednički imenitelj, istakla Nikolićeva.\nKineskim privrednicima koji su donirali paketiće za decu u Kuršumliji, supruga predsednika Srbije Dragica Nikolić dodelila je večeras zahvalnice i poručila da Srbija i Kina mogu postati primer celom svetu ako se prijateljstvo među državama i narodima neguje i čuva kao najevća dragocenost.\nNa svečanosti u beogradskom Centru "Sava" uoči dočeka Nove godine, a u organizaciji Kineskog saveta za promociju mirnog nacionalnog ujedinjenja u Srbiji i Kinesko-srpskog udruženja za kulturu, prisutvovao je i predsednik Srbije Tomislav Nikolić.\n"Ne prestajem da se divim istoriji, kulturi i inovacijama vašeg naroda, vrednoći i posvećenosti svemu što radite. Ne prestajem da se divim jedinstvenoj filozofiji života koji sam osetila na svakom koraku putujući Kinom, a najlepši deo te filozofije je nesebičnost i tu prepoznajem naš zajednički imenitelj", rekla je Dragica Nikolić.\nPoručila je da je srećan čovek samo onaj koji ume da podeli sa drugima ono što ima - znanje, savet, jabuku, cvet, zrno pirinča.\n"U vašem sistemu vrednosti radost u očima drugog čoveka je i vaša radost. Tu radost podelili ste sa decom Kuršumlije koja žive u veoma teškim uslovima. Mnogi od njih su napunili i deset godina, a nikada nisu videli Deda Mraza niti se obradovali novogodišnjim poklonima, a bez vaše dobrote i nesebičnosti njihovo detinjstvo bi bilo uskraćeno za tu radost", rekla je Nikolićeva.\nZahvalila se kineskim privrednicima što i na taj način pokazuju ljubav prema Srbiji i što time dve zemlje vezuju čvršćim nitima prijateljstva.\nAmbasador Srbije u Kini Džang Vansjue rekao je da je 2013. godina u istoriji kinesko-srpskih odnosa ostala upamćena kao godina uspeha. On je naglasio da je unapređena sveobuhvatna saradnja dve zemlje i da su ti odnosi ušli u novu fazu.\nDžang Vansjue se takođe zahvalio predsedniku Srbije i njegovoj supruzi na doprinosu u razvoju tih odnosa.\nNakon dodeljivanja zahvalnica, održan je prigodan kulturni program sa prepoznatljivim kineskim zmajem i spletom tradicionalne kineske muzike i igara.\nDatum kreiranja: 25 decembar 2013\nSledeća ⇨ Kineski CCCC bi ulagao u proširenje kapaciteta Luke Bar\nPrethodna ⇦ Šandong haj-spid grupa počinje gradnju koridora 11


Kosovska poslanica pokalaza sliku "silovanja Albanki", a ispostavilo se da je fotografija sa PORNO SAJTA - Srpskainfo\nIz želje da Srbe prikaže u lošem svjetlu, poslanica u kosovskoj skupštini Fljora Brovina grubo se narugala žrtvama silovanja iz rata na Kosovu i Metohiji koje god da su nacionalnosti – srpske, albanske ili neke treće.\nBesprizorni potez poslanice kosovskog parlamenta, odigrao se juče uoči sjednice na kojoj se raspavljalo o takozvanoj rezoluciji o genocidu Srbije na KiM, koju su, u nizu bahatih i proganjačkih mjera protiv Srba na KiM i Srbije, osmisli prištisnki funkcioneri.\nTo je, među privima, naveo portal “Insajderi”, koji je u tekstu objasnio da je fotografija pronađena preko pretraživača “Google”. Isto su učinili i portali “Gazeta expres” i “Telegrafi”, navodeći pritom da fotografija datira iz 2004. godine, i da su je navodno Iračani koristili u propagandne svrhe, optužujući američke vojnike za silovanja.\nDa zlo bude veće, Brovina je juče, pokazavši fotografiju, ustvrdila da je ona pronađena na filmu u fotoaparatu jednog pripadnika srpskih snaga, da je ona posjeduje više od deset godina, i da je dobila dozvolu porodice da je objavi! Takođe, tvrdila je juče da je osoba koja je na fotografiji, a koja je silovana, danas živa, kao i da su članovi porodice te Albanke bili prisiljeni da gledaju akt silovanja?!\nIsta ova poslanica, inače iz stranke DPK Hašima Tačija i Kadrija Veselija, juče je učestvovala u skupštinkoj raspravi, gdje je takođe pokazivala fotografiju, tvrdeći da se na njoj nalazi dječak od sedam godina koji je takođe silovan?!\nSramotno ponašanje Brovine, gotovo da nema ko nije osudio, od njenih kolega poslanika, do predstavnika kosovskog civilnog društva, pojedinaca… Pitanje je samo da li je ona, u jeku kampanje prištinskih političara koji iz dana u dan sve više pokušavaju da provociraju i ocrne Srbe ovo učinila i smislila sama, ili je pak imala podršku vladajuće stranke kojoj pripada.\nMeđutim, bez obzira na političku pozadinu, vrijeđati žrtve silovanja na tako gnusan način, od strane žene, političarke, poslanice ne sme biti prihvatljivo ni u jednom društvu, objavljivati slike silovanja (čak i da su, na nesreću, bile autentične) iz milion razloga ne smije da bude normalno i dozvoljeno nigdje, pa ni u političkoj borbi, jer čini da žrtve silovanja još jednom prolaze pakao koji su već preživjele. Zloupotrebljavati zločine u političke svrhe mora biti za svaku osudu, a izmišljati ih je jednostvano bolesno i sumanuto.\nPovrh svega, kada jedna žena, političarka i poslanica, u skupštiti u jednom navodnom multietničkom društvu učini takvu stvar, onda je teško oteti se utisku da iza svega ne stoji samo želja sa progonom i raspirivanjem mržnje prema određenoj grupi. Užasa je bilo u svakom ratu, pa i tokom sukoba na Kosovu na svim stranama. Ovo što je Brovina uradila je šamar u lice svim žrtvama.


Zapadni Balkan i Crna Gora: Implementacija Akcionog plana za Zajedničko regionalno tržište: koristi i izazovi | Privredna komora Crne Gore\nPrivredna komora Crne Gore i Komorski investicioni forum Zapadnog Balkana 6 imaju čast da Vas pozovu na onlajn Info dan: Zapadni Balkan i Crna Gora: Implementacija Akcionog plana za Zajedničko regionalno tržište: koristi i izazovi, koji će se održati 03. juna 2021. godine u 10:00 časova\nAkcioni plan za zajedničko regionalno tržište 2021-2024, koji su na samitu Berlinskog procesa održanom 10. novembra 2020. godine u Sofiji, podržali predsjednici država i vlada zapadnobalkanske šestorke nastavak je aktivnosti na unapređenju ekonomske saradnje u regionu Zapadnog Balkana, na njegovom putu ka punopravnom članstvu u EU.\nZajedničko regionalno tržište ima za cilj povećanje atraktivnosti i konkurentnosti regiona i njegovom približavanju jedinstvenom tržištu EU. Proces ne uključuje stvaranje novih institucija ili političkih subjekata, već uključuje koordinirani pristup vlada Zapadnog Balkana prema stvaranju prostora zasnovanog na pravilima i standardima EU, osiguravajući slobodno kretanje ljudi, robe, usluga i kapitala širom regiona, i zajednički pristup u oblastima digitalizacije, investicija, inovacija i industrije.\nZajedničko regionalno tržište nadovezuje se na postignuća Višegodišnjeg akcionog plana za regionalni ekonomski prostor, MAP REA, usvojenom na samitu u Trstu održanom 12. jula 2017. godine, u okviru Berlinskog procesa, sa periodom implementacije do kraja 2020. godine.\nPrivredna komora Crne Gore je 2017. godine, na marginama samita u Trstu, zajedno sa partnerima iz ostalih ekonomija Zapadnog Balkana, osnovala Komorski investicioni forum ZB6 (KIF ZB6), kao glas privrede regiona i odgovor poslovne zajednice na procese koji se iz ugla privrede često čine presporim i nedovoljno usmjerenim na opipljivu korist za kompanije i građane Zapadnog Balkana. Nastupajući zajedno, preko zajedničke asocijacije, predstavljali smo i predstavljamo zajedničke interese poslovnih zajednica koje zastupamo i prepoznati smo kao akter u procesu izgradnje zajedničkog tržišta Zapadnog Balkana.\nNa ovom događaju želimo da predstavimo koristi od implementacije akcionog plana, ali i da pokrenemo otvorenu diskusiju na temu izazova koji su pred nama, kako bi podstakli zajedničko pronalaženje rešenja koji su u interesu kako poslovne zajednice Zapadnog Balkana i njenih građana, tako i EU.\nPozivamo Vas da nam se pridružite na ovom događaju, prijava se vrši popunjavanjem registracije kojoj možete pristupiti klikom na ovaj link.\nNakon registracije, na mejl koji ste naveli autamatski će stići link za Zoom aplikaciju preko kojeg je moguće pratiti info dan.\nU prilogu Vam dostavljamo program događaja, kao i kratku brošuru sa više informacija o ovom procesu, njegovim komponentama i koristima koje on donosi za kompanije i građane Zapadnog Balkana.


Kragujevac - Vučić: Obilaznicu oko Kragujevca radiće Kinezi - Vesti iz Kragujevca i Šumadije - Pressek.rs\nVučić: Obilaznicu oko Kragujevca radiće Kinezi\nKragujevac Subota, 6. mart 2021.\nZavršetak radova na obilaznicama oko Kragujevca našao se na popisu infrastrukturnih projekata koje će sprovoditi kineske firme, a koje je predsednik Srbije Aleksandar Vučić najavio nakon sastanka sa sa ambasadorkom Kine Čen Bo.\nSeverna i Južna obilaznica oko Kragujevca dva su velika projekta o kojima se decenijama govori, ali je za sve to vreme malo toga je urađeno.\nDa podsetimo, Severna obilaznica, o čijoj se gradnji pričalo još sedamdesetih godina prošlog veka, počela je da se pravi pre desetak godina, ali je zbog finansijskih i problema sa eksproprijacijom zemljišta gradnja obustavljena. Projektom je bilo predviđeno da početak ove saobraćajnice bude na kružnom toku kod „Đurđevdanskog krsta”, na samom ulazu u grad, ali se od ove ideje odustalo zato što se Kragujevac, izgradnjom industrijskih objekata, širio ka Batočini. Umesto toga, novim nacrtom je predviđeno da se severna obilaznica pomeri upravo ka Batočini i Koridoru 10, te da počne da se gradi u selu Cvetojevac.\nPrema nacrtu kragujevačkog „Urbanizma”, severna obilaznica će proći kroz 12 katastarskih opština – sela: Cvetojevac, Jovanovac, Novi Milanovac, Opornica, Desimirovac, Poskurice, Divostin, Drača, Drenovac, Đuriselo, Dragobraća i Goločelo.\nIzgradnjom Severne obilaznice biće rasterećen centar grada od tranzitnog saobraćaja.\nSa druge strane, planovi za Južnu obilaznicu oko Kragujevca počeli su pre par decenija. Prema tim planovima, ova obilaznica je trebalo da ima jedan od najdužih tunela u Srbiji, pošto je ideja bila da put prođe ispod naselja Bresnica i Pivara. Ulaz u Južnu obilznicu je prema planu bio ispred ulaska u Kragujevac, sa leve strane kada se dolazi iz Beograda, a izlaz kod naselja Beloševac, direktno na kapiji „Zastava pirotehnika”.\nOd ovih planova se ubrzo zbog visokih troškova odustalo. Takođe, razvoj Južne obilaznice je zaustavljen kada je na njenom koridoru formirana industrijska zona Grošnica, u kojoj su izgrađeni proizvodni pogoni najvećih Fijatovih kooperanata.\n· Subota, 6. mart 2021. SSP: Pre godinu dana pijaca je oteta od Kragujevčana\n· Nedelja, 7. mart 2021. Kragujevac: Sindikat Fijat Plastika prijavio poslodavca inspekciji rada


Beograd, 10. Decembar 2009. PR Objave: Saopštenje -\nLjubaznošću Privredne Komore Beograda, imali smo priliku da organizujemo konferenciju za štampu i sa zadovoljstvom predstavimo zajednički projekat.\nKonferenciju je otvorio gospodin Zoran Milošević, predsednik skupštine Privredne Komore Beograda.\nGospodin Željko llić, izvršni direktor Foruma mladih sa invaliditetom, i gospodin Dragan Đorđević, direktor Skills Training Centra, predstavili su opis treninga, kome je namenjen, zašto je koristan i koja znanja pruža.\nZa više informacija o treningu "The Disability Employment and Awareness" slobodno nas kontaktirajte!\nNaziv: Skills training center d.o.o.\nAdresa: Golsvortijeva 6\nTel: 011 24 44 180\nzaposljavanje, edukacija, saradnja, osobe sa invaliditetom, trening, skills\nq: 19 - t: 0.03659 sec


Kada Rusiji ide dobro, i Srbiji ide dobro\nKada Rusiji ide dobro, i Srbiji ide dobro\n12 juna 2013\nJuče je u ambasadi Ruske Federacije u Beogradu svečano obeležen ruski državni praznik pod nazivom Dan Rusije, a svečanosti su prisustvovali brojni ugledni gosti iz sveta politike, kulture, biznisa, kao i crkveni velikodostojnici, uključujući i samog Patrijarha srpskog Irineja.\nNa početku, u zdanju diplomatskog predstavništva Rusije u Beogradu, ambasador Ruske Federacije u Srbiji Aleksandar Čepurin je istakao da je Rusija danas «u usponu, ali ne samo zbog političke i vojne moći već stoga što narod želi da krene napred», i izrazio svoju nadu da će «ruski i srpski narod nastaviti da unapređuju svoju saradnju i da će dve zemlje dalje razvijati duhovnu bliskost koja ih vezuje».\nA predsednik Republike Srbije Tomislav Nikolić, u svom obraćanju prisutnima preko postavljenog video-bima, s obzirom da nije mogao fizički da učestvuje na proslavi, ukazao je na izuzetno visok nivo međusobnih odnosa dve zemlje, i u svojoj čestitci je rekao sledeće: «Da su se narodi pitali ranije, mi bismo bili još bliskiji i naša saradnja i odnosi bili bi još bolji. Sve za dobro naših naroda», te nastavio, «Velike ruske investicije su tek na pomolu. Rusija predvodi jedan veliki deo progresivnog sveta», a svoju poruku je Nikolić zaključio rečima: «Kad Rusiji ide dobro, Srbiji ide dobro. Kad je Rusija u problemu, Srbija je u problemu».\nPremijer Ivica Dačić, koji se na isti način obratio stotinama okupljenih zvanica u okviru ruske ambasade, u svoje ime je rekao da u ovom trenutku Srbija i Rusija imaju jedan od najviših nivoa saradnje u istoriji, a najavio je da će Srbija i dalje sa Rusijom razvijati političku, ekonomsku i svaku drugu vrstu saradnje.\nU sličnom tonu je bilo i obraćanje srpskog Patrijarha Irineja, koji je svepodsetio na činjenicu da je Rusija pružala podršku srpskom narodu u prošlosti, a čini to i sada, a Svjatejši je tom prilikom konstatovao da Ruse i Srbe povezuju – krv i pravoslavlje. Naposletku, on je ponovio reči verovatno najčuvenijeg premijera u srpskoj istoriji, koji je svojevremeno rekao da «mi, srpskoslovenski narod treba da svoj brod, svoj čamac, vežemo za veliki ruski brod».\nTakođe, nadahnuto se izrazio i predsednik Skupštine Srbije Nebojša Stefanović, rekavši da istorija naših naroda traje koliko i ukupna istorija Rusije i Srbije, te da smo oduvek bili neraskidivo vezani i upućeni jedni na druge.\nOsim toga, povodom jučerašnjeg Dana Rusije, predsednik Nikolić se direktno obratio i predsedniku Putinu, uputivši mučestitku u kojoj je poručio, kako navodi njegova pres služba, da će nedavni susret sa Putinom i tom prilikom potpisana Deklaracija o strateškom partnerstvu nesumnjivo doprineti još bržem i svestranijem napretku i razvoju naših odnosa u svim oblastima i ispuniti ih novim i kvalitetnim sadržajem.\nDakle, ako je suditi po uzročno-posledičnoj vezi koju je uspostavio Nikolić kada je izjavio – «Kad Rusiji ide dobro, i Srbiji ide dobro», onda bi se, s obzirom na uspon ruske političke i vojne moći, kako je to ustvrdio ruski ambasador, mogao očekivati i skorašnji uspon Srbije. Barem na to navodi logička misao srpskog predsednika povodom jučerašnjeg obeležavanja Dana Rusije u Beogradu.


UPFBiH pisalo ministru Lasiću zbog Crnaje: "Uvjeravali ste nas da će zastoji biti 15 minuta"\nUPFBiH pisalo ministru Lasiću zbog Crnaje: “Uvjeravali ste nas da će zastoji biti 15 minuta”\nIstiču da u uslovima pandemije COVID-19 čije ekonomske posljedice bh. privreda trpi već godinu dana, dodatne štete izazvane višesatnim zastojima na jednoj od najprometnijih i za bh. privredu najznačajnijih magistralnih cesta, nanijele bi novi težak udarac poslodavcima u BiH\nUdruženje poslodavaca Federacije Bosne i Hercegovine obratilo se otvorenim pismom Denisu Lasiću, federalnom ministru prometa i komunikacija u kojem ga upozoravaju na probleme koji su se počeli javljati u odvijanju saobraćaja na magistralnoj cesti M-17, a zbog radova na rekonstrukciji tunela Crnaja.\nU otvorenom pismu podsjećaju ministra Lasića da su na sastanku sa članovima Uprave Javnog preduzeća Ceste Federacije BiH održanom krajem prošle godine, kojem je prisustvovao i ministar predstavnicima UPBiH iz JP Ceste FBiH su date čvrste garancije da će se saobraćaj tokom rekonstrukcije tunela Crnaja odvijati bez većih zastoja.\n„Od članova Uprave JP Ceste FBiH tada smo dobili uvjeravanja da zastoji tokom radova na rekonstrukciji tunela Crnaja trajati devet, maksimalno 15 minuta. Činjenica jeste da radnim danima do 16 sati zastoji obično ne traju duže od 15 minuta. U terminu nakon 16 sati, kada je pojačan intenzitet saobraćaja zastoji, traju duže. Također, u dane vikenda zastoji u odvijanju saobraćaja traju 45 do 60 minuta. Napominjemo da se u ovome periodu radi o saobraćaju niskog intenziteta, a privrednici se sa pravom pitaju hoće li pojačan intenzitet saobraćaja dovesti do višesatnih zastoja, kojima smo svjedočili u vrijeme rekonstrukcije tunela Vranduk“, navodi se u otvorenom pismu UPFBiH.\n„Podsjećamo Vas da ste na istom sastanku najavili formiranje Konsultativnog tijela za rekonstrukciju tunela Crnaja, koje će imati zadatak pratiti odvijanje radova na rekonstrukciji tunela Crnaja i reagirati kada se za to ukaže potreba. Insistiramo da se što prije aktivirate rad Konsultativnog tijela, koje će pratiti odvijanje radova na rekonstrukciji tunela Crnaja i pravovremeno reagirati u smislu sprečavanja dužih zastoja u odvijanju saobraćaja“, kaže se u pismu.\n#Denis Lasić#UPFBiH#tunel crnaja\nRadovi u tunelu Crnaja i dalje traju, režim saobraćaja ostaje nepromijenjen\nRekonstrukcija Crnaje: Za danas najavljeno asfaltiranje\nOd 23.00 do 04.30 obustava saobraćaja kroz tunel Crnaja


Vizija lepšeg i jakog Zrenjanina - decenija postojanja ZREPOK-a (VIDEO)\nObjavljeno 25.01.2020. u 19h\nSvečanim koktelom obeleženo je 10 godina od osnivanja poslovnog udruženja ZREPOK.\nZREPOK je osnovan 1. decembra 2009. godine na inicijativu uglednog privrednika Budimira Jovanovića koji je tada okupio 9 najuspešnijih kompanija. Za kratko vreme udruženje je postalo respektabilno telo u privredi Srednjebanatskog okruga. Ono je prepoznato kao savetodavni i korektivni faktor na usluzi privrednicima, lokalnoj samoupravi i građanstvu. Jedna od vizija tada, a i danas je da se mora poboljšati celokupni privredni ambijent i učiniti Zrenjanin, a i šire, boljim i privlačnijim mestom za život.\nOvom prilikom uručena su priznanja, zahvalnice kao i jedna donacija pojedincima odnosno institucijama koje predstvaljaju, koje zajednički streme takvoj viziji grada. Opštoj bolnici „Đorđe Joanović“ uručena je donacija vredna milion dinara koja je uložena u obnovu IT sektora. Priznanja su uručena TF „Mihajlo Pupin“ sa kojim udruženje čitavu deceniju realizuje program „Letnja stručna praksa“ putem kojeg je 150 studenata steklo praktična znanja, a 70 % od je dobilo i zaposlenje. Na inicijativu ZREPOKA-a 2016. je osnovan IKT klaster koji do danas služi svima koji su zainteresovani za razvoj i osvajanje informacionih tehnologija kao i lakšem uključivanju Srednjebanatskog okruga u ovaj važan segment privrede. Priznanje povodom decenije saradnje uručeno je Osnovnoj i srednjoj školi „9.Maj“ ustanovi čiji se predani stručnjaci bave obrazovanjem i vaspitanjem dece sa teškoćama u razvoju. Priznanje je uručeno i Uniji poslodavaca Zrenjanin koja je osnovana pre 6 godina s ciljem da reaktivira život poslovne zajednice Zrenjanina, što do dan danas uspešno i radi.\nDanas, 10 godina nakon osnivanja ZREPOK je snažniji nego ikada. Udruženje okuplja 25 kompanija sa preko 5000 zaposlenih. Pored ekonomskih faktora u udruženju na prvom mestu ističu ljudske resurse koje poseduju. – Ekonomska situacija i poslovni ambijent značajno su se poboljšali poslednjih godina. To naprotiv, ne sme da nas uspava, već treba preduzimati mere koje bi taj proces ubrzale, ne samo u privredi već u svim oblastima života. I dalje je potreban kvalitetan dijalog vlasti, privrede i ostalih činilaca kako bi se donosile najbolje odluke u cilju održivog razvoja i boljeg života uopšte – zajednička je poruka članova ZREPOK-a.\nTagovi:proslava, Vesti Zrenjanin, zrenjanin, zrepok


Ovo nije kraj - Turska serija\nVideo » Strane serije sa prevodom » Ovo nije kraj\nTurska serija - Ovo nije kraj. U braku su proveli samo jedan dan, a sada ih igra slucaja ponovo spaja u zajednickom timu jedne firme za koju rade... Mrznja koja se rodila medju njima postaje centralni deo kompletne price...\nTurska serija: Ovo nije kraj - 3 Epizoda, uzivo preko interneta na portalu Navidiku.rs.\nTurska serija: Ovo nije kraj - 4 Epizoda, uzivo preko interneta na portalu Navidiku.rs.\nTurska serija: Ovo nije kraj - 6 Epizoda, uzivo preko interneta na portalu Navidiku.rs.\nTurska serija: Ovo nije kraj - 7 Epizoda, uzivo preko interneta na portalu Navidiku.rs.\nTurska serija: Ovo nije kraj - 9 Epizoda, uzivo preko interneta na portalu Navidiku.rs.\nTurska serija: Ovo nije kraj - 10 Epizoda, uzivo preko interneta na portalu Navidiku.rs.\nTurska serija: Ovo nije kraj - 11 Epizoda, uzivo preko interneta na portalu Navidiku.rs.\nTurska serija: Ovo nije kraj - 12 Epizoda, uzivo preko interneta na portalu Navidiku.rs.\nTurska serija: Ovo nije kraj - 14 Epizoda, uzivo preko interneta na portalu Navidiku.rs.\nTurska serija: Ovo nije kraj - 15 Epizoda, uzivo preko interneta na portalu Navidiku.rs.\nTurska serija: Ovo nije kraj - 16 Epizoda, uzivo preko interneta na portalu Navidiku.rs.\nTurska serija: Ovo nije kraj - 17 Epizoda, uzivo preko interneta na portalu Navidiku.rs.\nTurska serija: Ovo nije kraj - 18 Epizoda, uzivo preko interneta na portalu Navidiku.rs.\nTurska serija: Ovo nije kraj - 20 Epizoda, uzivo preko interneta na portalu Navidiku.rs.


Foča i Plužine kreću u prekograničnu saradnju na razvoju turizma\nProjekat "Održivi prekogranični razvoj opština Foča i Plužine", koji finansira EU putem IPA fonda u okviru Prekograničnog programa BiH i Crne Gore u ukupnom iznosu od 376.040 EUR, ove opštine će, sa svojim turističkim organizacijama, realizovati u naredne dvije godine, prenosi portal Capital.ba.\nProjektne aktivnosti, koje u BiH provodi opština Foča kao korisnik grant sredstava, finansira Delegacija Evropske unije u BiH sa 152.988 EUR.\nMenadžer projekta Marija Bakrač istakla je da je glavni cilj projekta povećanje potencijala za prekograničnu saradnju između BiH i Crne Gore, što doprinosi procesu evropskih integracija obje zemlje, kao i održivom razvoju u pograničnim oblastima.\n- Projekat je fokusiran na povećanje društveno-ekonomskog razvoja opština Foča i Plužine putem saradnje između aktera javnog, privatnog i civilnog sektora u okviru glavnih razvojnih oblasti, kao što su turizam, ruralni razvoj i zaštita životne sredine - rekla je Bakračeva na predstavljanju projekta novinarima.\nOna je dodala da su ciljne grupe projekta lokalne vlasti, lokalne turističke organizacije, nevladine organizacije, mala i srednja preduzeća, djeca, skiperi, spasioci, turistički vodiči, poljoprivredni proizvođači i članovi Foruma "Foča – Plužine".\nZamjenik načelnika opštine Foča Radenka Srndović navela je da se glavne aktivnosti projekta odnose na razvoj turizma i ruralni razvoj – obuku turističkih radnika, izradu zajedničke internet stranice, učešće na sajmovima turizma, obilježavanje staza za šetnju i bicikliste, izradu Strategije ruralnog razvoja, podizanje svijesti stanovništva o potrebi očuvanja životne sredine i drugo.\nOna je podvukla da Foča i Plužine imaju tradicionalno dobru saradnju, što potvrđuje i realizacija ovog, ali i drugih zajedničkih projekata kojima žele da poboljšaju život stanovništva i da obezbijede kvalitetnije korištenje prirodnih resursa sa kojima raspolažu ove opštine.\nPredsjednik Skupštine opštine Plužine Milutin Cicmil potvrdio je da su dvije prijateljske opštine već realizovale niz zajedničkih projekata u okviru prekograničnih programa EU fondova, posebno u oblastima turizma, kulture, saobraćajne infrastrukture i drugog.\nDirektori turističkih organiizacija Foče i Plužina, Ljeposava Đajić i Neđeljko Jovović, predstavili su prirodne ljepote i kulturno-istorijsko naslijeđe svojih lokalnih zajednica i najavili zajedničko učešće na sajmu turizma u Novom Sadu, od 3. do 6. oktobra.\nViše iz kategorije: « Rok za prodaju promotivnih avio karata na liniji Banja Luka-Beograd produžen do 9. oktobra Sarajevo dobija hotel "Marriott" - Kanton daje podršku gradnji prvog hotela prema standardima zaštite okoline »


Beograd i Priština: Dijalog kako bi dijaloga bilo\nPrvi susret pregovarača Srbije i Kosova u Briselu, 9. mart 2011\nDva meseca nakon što su se u Briselu po prvi put sastali pregovarački timovi Kosova i Srbije, šef srpskog pregovaračkog tima, Borislav Stefanović, stigao je u Prištinu.\nMada samo zvuči paradoksalno, ministru zaduženom za Kosovu u Vladi Srbije to nije neobično. Goran Bogdavnović je ostao u Beogradu, odakle u razgovoru za naš Radio navodi kako podržava sve aktivnosti koje u Prištini ima Borislav Stefanović.\nKoleginici Ivi Martinović je rekao kako bi i u Beogradu rado video neke od kosovskih zvaničnika, sve kako bi se posle godina sukoba ušlo u mirnije tokove.\n“Ko god misli da je to provokacija, marketing, da se to radi kako bi na neki način uzdigao sebe, mislim da apsolutno greši. Pre svega ovo je radna poseta. Borko Stefanović se sa tim ljudima sreće i u Briselu pa ne vidim\nNeredi zbog posete Stefanovića Kosovu, 21 povređeno\nrazlog zbog kog ne bi i u Srbiji. Prosto želi da upozna što više ljudi, želi da upozna Albance, da razgovara sa njima o svim pitanjima, da pokaže da možemo i bez prisustva međunarodne zajednice da razgovaramo i da napokon počnemo da rešavamo probleme koji postoje na prostoru Kosova i Metohije”, kaže Bogdanović.\nNa pitanje da li će možda i predstavnici kosovske vlasti biti pozvani u Begorad, odgovara.\n“Edita Tahiri je pozvana da dođe u Beograd. Znači uopšte nije sporno. Oni su pregovarači, oni moraju da razgovaraju. Ne vidim razlog\nServer: Dobro je što predstavnik Srbije ide na Kosovo\nzbog kog Edita isto ne bi posetila Beograd. Takođe i kako bi bolje upoznala sve nas. Mi idemo u tom pravcu da rešavamo probleme dogovorima. Mislim da posle toliko godina sukoba, trvenja i nerazumevanja, mislim da je došlo vreme da kompromisom rešimo sva sporna pitanja.”\nKontradiktornost vladinih stavova\nProblema i nerazumevanja je mnogo ali Stefanovićev odlazak u Prištinu uliva nadu da iskoraci mogu biti učinjeni. Pod krovom Skupštine Srbije jedini narodni poslanik Albanac Riza Halimi upravo je na tome insistirao, ne deleći, kao ni većina drugih, očekivanje o velikim i brzim rezultatima.\n“Još uvek su veoma udaljeni stavovi dveju delegacija. Verovatno bi ove posete i neformalni sastanci trebalo da doprinesu poboljšanju atmosfere i da se u narednom periodu približili stavovi kako bi imali konkretna rešenja koja bi išla u prilog poboljšanja života ljudi na terenu”, ocenjuje Halimi.\nFotogalerija: Neredi u Prištini na protestima zbog posete Borislava Stefanovića Kosovu, 12. maj 2011\nProtesti zbog posete Borislava Stefanovića Kosovu\nPodsetimo, poseta najvišeg ranga iz Srbije Kosovu dogodila se februara 2005. godine kada je predsednik Boris Tadić posetio srpske sredine, ali i razgovarao sa predstavnicima UNMIK-a i Kfora, te obišao crkvu Svetog Nikole u Prištini koja je tada bila ruševina, prethodno spaljena od strane albanskih ekstremista.\nTri godine kasnije proglašena je nezavisnost, a svaki kontakt dve strane činio se nemogućim. Ponovo tri godine kasnije, uslovljeni daljim evro integracijama te regionalnom saradnjom kao jednim od za to neophodnih uslova, Priština i Beograd morali su pronaći model komunikacije.\nTo je i razlog zbog kog bi u drugi plan trebalo staviti formu, to jest, trebalo bi zanemariti činjenicu da predstavnik Ministarstva inostranih poslova pregovara sa predstavnicima Kosova, koje je u Ustavu Srbije definisano kao njen\nPodrška odlasku Stefanovića u Prištinu\n“Zaista je neobična stvar da predstavnik spoljnih poslova pregovara sa delom svoje zemlje, ali sa druge strane možemo reći da nije ni bitno iz koje institucije dolazi glavni pregovarač. Dakle, to jeste u kontradikciji u odnosu na ono što Vlada tvrdi (da Kosovo jeste deo Srbije) ali opet nemojmo biti preterani formalisti, nego da gledamo suštinu. A suština je u tome da li će se najzad, posle tolikih godina, nešto pokrenuti. Želim da verujem da je najzad učinjen napor da počne komunikacija i da se to ne radi zbog marketinga”, podvlači predsednik Savetodavnog međunarodnog odbora “ISAK” Milan Pajević.


7 Avg 2020 - 23:34 Sport Link\nSrpski automobilista Miloš Pavlović ove godine ponovo ima takmičarske obaveze u evropskom Lamborgini supertrofeju.\nDvanaesta po redu sezona kontinentalnog Lamborgini monomarka takmičenja 2020. startuje ovog vikenda na stazi Mizano.\nFabrički vozač kuće iz Sant’ Agate Bolonjeze, Pavlović je 2014. osvojio Lamborgini supertrofeo i u evropskoj i u svetskoj konkurenciji. On će u 2020. nastupati kao vozač ekipe Target rejsing, sa kojom je 2002. godine postao šampion italijanske Formule 3, čime je obezbedio superlicencu za Formulu 1, kao prvi Sloven kojem je to pošlo za rukom. Miloš je i dalje jedini automobilista sa južnoslovenskog prostora koji se može pohvaliti tim postignućem.\nPavlović će nastupati u najjačoj, PRO kategoriji Supertrofeja, a automobil “lamborgini hurakan super trofeo evo“ deliće sa 21-godišnjim Meksikancem Raulom Guzmanom.\n“Posle dužeg vremena sam na startu jednog šampionata i voziću njegovu punu sezonu”, izjavio je beogradski automobilista.\n“Još važnija je činjenica da ću nastupati sa timom u koji imam puno poverenje. Verujem u projekat koji je ispred mene i nadam se da ću zajedno sa mojim kolegom Raulom uspeti da ostvarim dobre rezultate.”\n“Srećan sam, pun energije i elana i daću sve od sebe da uspem da još jednom dokažem da sam vredan poverenja koje mi je ukazao Roberto Venijeri, vlasnik tima. Nadam se da ćemo na trkama uspeti da ostvarimo plasman koji nam dolikuje.”\nTakmičarski vikend Lamborghini supertrofeja sastoji se iz dve trke, ovogodišnja serija imaće pet rundi.\nKaravan će obići Mizano (8. i 9. avgust), Nirburgring (5. i 6. septembar), Barselonu (10. i 11. oktobar) i Spa-Frankošamp (24. i 25. oktobar) i završiće sezonu na Pol Rikaru (14. i 15. novembar). Prvobitno je zamišljeno da Supertrofeo startuje sredinom aprila u Monci, ali je zbog pandemije koronavirusa kalendar pretrpeo velike promene. Uprkos njima, početak serije na Mizanu okupiće 23 posade i automobila.\nTrke najbrže monomarka serije na svetu mogu uživo da se prate preko strimova, a u 2020. i na Jutjub kanalu i Fejsbuk stranici Lamborgini skvadre korse. Prva trka na programu je u subotu, 8. avgusta u 20:45, druga u nedelju, 9. avgusta od 13:20. U oba slučaja start je leteći, planirano trajanje svake vožnje iznosi 50 minuta.\n▪ VIDEO: Mitsubishi 3000GT\n▪ Tesla će automobile proizvedene u Kini izvoziti u Evropu\n▪ VIDEO: Test 2021 Audi Q2\n▪ Evropski proizvođači automobila pozvali EU da zauzme manje restriktivan stav prema Londonu\n▪ Dacia Duster Pick-Up\n▪ VIDEO: Jay Leno i 2021 Porsche 911 Targa 4S\n▪ Finansijska ponuda za Fiat, Alfa Romeo i Jeep\n▪ VIDEO: Renault 4 – Najbolje očuvani primerak na svetu!?\n▪ Električna Dacia Spring u Mađarskoj od 10.925 evra\n▪ VIDEO: Test 2021 Nissan Juke\n▪ Stravičan sudar u Nemačkoj sa smrtnim epilogom, izgoreli Lamborghini i Škoda\n▪ U Tesli konačno priznali da imaju problem s otpadanjem zadnjeg branika u vožnji\n▪ VIDEO: Acura TLX A-Spec vs Toyota Camry XSE\n▪ 2021 Fiat Panda\n▪ VIDEO: Test 2021 Toyota RAV4 Prime\n▪ F1: Lens Strol u Nemačkoj imao koronu, spreman za Portugaliju\n▪ VIDEO: 1968 Mustang GT500\n▪ Volkswagen ID.3 dobio pet zvezdica na EuroNCAP testu\n▪ VIDEO: Test BMW M440i


Krajišnik: Sačuvati ekonomski potencijal - Glas Srpske\nSrna 08.04.2020 22:13\n“On je od 2015. godine naovamo konsolidovan, nije imao neizmirenih obaveza iz prethodnog perioda i poslovao je sa određenim nivoom suficita, što daje mogućnost da se još njegova likvidnost održava. Ovo je kratko vrijeme da bi budžet, ovako kako je koncipiran, zapao u teškoće u smislu da ne može da izmiruje svoje obaveze”, poručio je Krajišnik.\n“I da imamo ravnomjeran raspored tereta krize na sve učesnike da bi se postigao optimalan i što efikasniji ekonomski oporavak nakon završetka pandemije”, rekao je Krajišnik.\n“To čuva životni standard građana, radnu snagu u firmama, ekonomski potencijal preduzeća i domaću tražnju. Mjera odgode plaćanja poreskih obaveza daje podršku realnom sektoru”, naveo je Krajišnik i dodao da je dobro i da se država javno zaduži kod finansijskih ustanova radi smanjenja štete u privredi.\n“I da svi rashodi, koji nisu sada prioritet, budu smanjeni i da se novac usmjeri u važnije stvari koje će omogućiti oporavak”, istakao je Krajišnik.


Gajić: Zašto Srbija od SAD ne traži izručenje oficira VOA zbog "Jovanjice"\nVesti Autor:nova.rs15. okt. 202015:54 > 15:58\nAdvokat i potpredsednik Narodne stranke Vladimir Gajić izjavio je da se oficir Vojnoobaveštajne agencije Saša Vujisić, koji je osumnjičen da je deo grupe koja je uzgajala marihuanu na "Jovanjici", nalazi u Americi i da je "u postupku dobijanja političkog azila". U izjavi za portal Nova.rs, Gajić kaže da Srbija treba da se pozove na bilateralni sporazum sa SAD i traži njegovo izručenje.\n“To je ta zaštita koja se preko kontrole nad tužilaštvom obezbeđuje onim licima koje režim štiti od postupka. Ako je tačna informacija koju imam da je ovaj oficir obaveštajne službe u Americi, a mislim da je to od ranije poznato i javnosti i da je sad pod istragom, onda Srbija može da se pozove na bilateralni sporazum sa SAD i traži njegovo izručenje”, kaže Gajić.\n“Koluvija je običan podizvođač, sa kriminalnim dosijeom iz Nemačke, a to je ‘promaklo’ čak i službi koja vodi računa ko se vrzma oko predsednika Republike, pa je Koluvija stigao da bude i deo državnih delegacija”, zaključuje advokat Gajić,\nJovanjicapredrag koluvijaSaša VujisićVladimir GajićVOA


Prikazivanje članaka po tagu ciscenje puteva - Radio televizija Bor\nPrikazivanje članaka po tagu ciscenje puteva\nBOR - Nove snežne padavine poslednjih dana nisu prouzrokovale veće probleme borskim komunalcima koji su nastavili čišćenje ulica u gradu i selima, da bi se saobraćaj na svim putnim pravcima nesmetano odvijao.\nSvi putevi u Boru prohodni\nBOR - Sneg koji je u Boru padao od juče, nije napravio veće probleme na putevima u gradu i ka seoskim mesnim zajednicama.\nPrema rečima direktora JKP "3. oktobar" Bor, Dalibora Orsovanovića, svi putni pravci u gradu i prema seoskim mesnim zajednicama su prohodni i očišćeni, bačena je so, kako bi se sprečilo stvaranje leda, a očišćeni su i trotoari i prilazi pešačkim prelazima u najprometnijim delovima grada.\nS obzirom na to da se tokom popodneva i večeri očekuju nove padavine, ekipe i mehanizacija su u punoj pripravnosti, kažu u ovom komunalnom preduzeću.\nSoli na zalihama ima dovoljno, oko 400 tona, a najveći problem su i dalje vozila koja su parkirana na kolovozu, posebno u užim ulicama, zbog čega vozila ne mogu da prođu i kvalitetno očiste kolovoz.\nProhodni svi putevi u borskoj opštini\nBOR - Svi putni pravci u Boru i ka okolnim selima su prohodni. Radnici i mehanizacija Javno komunalnog preduzeća "3. oktobar" bili su tokom noći najviše angažovani na putevima prvog i drugog prioriteta i uklanjanju snega sa putnih pravaca ka seoskim mesnim zajednicama.\nSneg se čisti i sa trotoara u glavnim ulicama. Najviše problema bilo je na deonicama puta gde su bili jaki udari vetra zbog stvaranja smetova, gde je mehanizacija morala češće da interveniše.\nPredstojećeg vikenda očekuju se znatno manje padavine, a početkom naredne nedelje i značajno povećanje spoljne temperature, tako da u javno komunalnom preduzeću "3. oktobar" očekuju potpuno stabilno stanje na putevima u Boru.\nSaobraćaj u opštini Bor bez većih problema\nBOR - Ledena kiša i mala količina snega koja je pala tokom noći u Boru nije napravila veće probleme putarima.\nSvi putni pravci u gradu i ka selima su prohodni i posuti solju, kažu u Javno komunalnom preduzeću "3. oktobar", a sa kolovoza se redovno uklanja i raskvašeni sloj snega. Očišćene su i ulice drugog i trećeg prioriteta, kao i većina rejonskih puteva u selima.\nPrema rečima Direktora ovog komunalnog preduzeća Dalibora Orsovanovića, još uvek ima rejonskih puteva koji nisu očišćeni jer je konfiguracija terena takva da mehanizacija nije mogla priđe. Očekuje se da u narednih nekoliko dana i taj problem bude rešen jer se očekuje znatno toplije vreme.\nOdvoženje snega iz grada trebalo bi da počne sutra, a prvenstveno će se uklanjati velike gomile snega, kažu u preduzeću "3.oktobar".\nPutevi u borskoj opštini prohodni\nBOR- U borskoj opštini svi putevi prema selima i u gradu su prohodni, iako je sneg neprekidno padao skoro 24 sata. Najteža situacija je bila prema Zlotu, jer je palo dvadesetak centimetara snega, dok ga je u gradu duplo manje.Poseban problem je stvarao kašasti sneg koji je bio klizav.\n„Vozila i mehanizacija su intervenisali na vreme i jutros je situacija mnogo bolja zato što je dosta kašastog snega uklonjeno, rekao je Dalibor Orsovanović, direktor JKP „3.oktobar“ Bor.\nTokom dana komunalci su nastavili da uklanjaju kašasti sneg u perifernim ulicama i sa trotoara .Aktivnosti borskih komunalaca biće nastavljene poslepodne i tokom noći.\n„U planu je da se posipa sol u gradu i prema selima, jer najavljuju temperaturu ispod nule. Da bi sprečili poledicu to nam je jedino rešenje“, dodao je Orsovanović.\nNa zalihama Javno komunalnog preduzeća“ Treći oktobar“ u Boru ima određena količina agregata i više od 200 tona soli, što će biti dovoljno do kraja sezone.